cyanic-selkie/wikianc huggingface dataset:
ರಾಂಚಿ
ರಾಂಚಿಯು (राँची) (Bengali: রাঁচি ) (Urdu: رانچی ) ಬಂಗಾಲಿ রাঁচি ) (ಉರ್ದು: رانچی ), ಭಾರತದ ಜಾರ್ಖಂಡ್ ರಾಜ್ಯದ ರಾಜಧಾನಿ ನಗರ. ದಕ್ಷಿಣ ಬಿಹಾರ,ಉತ್ತರ ಒಡಿಶಾ,ಪಶ್ಚಿಮದ ಪಶ್ಚಿಮ ಬಂಗಾಲ್ ಹಾಗು ಈಗಿರುವ ಪೂರ್ವದ ಛತ್ತೀಸಗಢ್ ಗಳಲ್ಲಿನ ಬುಡಕಟ್ಟು ಜನಾಂಗದ ಪ್ರತ್ಯೇಕ ರಾಜ್ಯ ಜಾರ್ಖಂಡ್ ಚಳವಳಿಯ ಹೋರಾಟಕ್ಕೆ ಕೇಂದ್ರ ಸ್ಥಾನವಾಗಿತ್ತು. ಜಾರ್ಖಂಡ್ ರಾಜ್ಯವು 15ನವೆಂಬರ್ 2000ರಲ್ಲಿ ಬಿಹಾರದ ವಿಭಾಗೀಕರಣದ ಛೋಟಾ ನಾಗಪುರ್ ಮತ್ತು ಸಂತಾಲ್ ಪರ್ಗನಾಸ್ ಗಳ ಮೂಲಕ ಅಸ್ತಿತ್ವಕ್ಕೆ ಬಂತು. ದೇಶದ ಒಟ್ಟು ಖನಿಜ ಸಂಪತ್ತಿನ 40%ರಷ್ಟು ಜಾರ್ಖಂಡದಲ್ಲಿದೆ. ರಾಜ್ಯದ ಒಟ್ಟು 50%ರಷ್ಟು ಖನಿಜ ಉತ್ಪಾದನೆ ಇದ್ದರೆ ಇಡೀ ದೇಶದ ಒಟ್ಟಾರೆ ಪೂರ್ಣಗೊಂಡ ಖನಿಜ ಉತ್ಪಾದನೆಯ 18%ರಷ್ಟಿದೆ. ಇದಕ್ಕಾಗಿಯೇ ರಾಂಚಿಯನ್ನು ಮ್ಯಾಂಚೆಸ್ಟರ್ ಆಫ್ ಈಸ್ಟ್ ಎಂದು ಕರೆಯಲಾಗುತ್ತದೆ.
ರಾಂಚಿ ಎಂಬ ಶಬ್ದವು ಅಲ್ಲಿನ ಸ್ಥಳೀಯರು ಧಾರ್ಮಿಕ ಶ್ರದ್ದೆ ಪ್ರಕಟಿಸುವ ಹಕ್ಕಿವೊಂದರ ಹೆಸರಿನಿಂದ ಕರೆಯಲ್ಪಡುತ್ತದೆ. ಅಂದರೆ 1927ರ ಮುಂಚೆ(ರಾಂಚಿ) ಈ ಪ್ರದೇಶವನ್ನು ರಾಚಿ ಎಂದು ಹೇಳಲಾಗುತಿತ್ತು. ಈ ಪ್ರದೇಶವು ಮೊದಲು ಕೃಷಿ ಪ್ರದೇಶ ಮತ್ತು ದೊರಂಡಾ('ದುರಾನ್' 'दुरङ' ಅಂದರೆ ಹಾಡು/ಹಾಡುಗಾರಿಕೆ& 'ದ ಅಹ' 'दअः' ಅಂದರೆ ಜಲಸಂಪತ್ತು - ಮುಂಡರಿ ಭಾಷೆಯ ಶಬ್ದಗಳು),ಇದರ ಮಧ್ಯೆ ಹಿನೂ ಮತ್ತು ಹಾರ್ಮೂ ನದಿ ತೀರ ಪ್ರದೇಶವು ಸೈನಿಕ ರಕ್ಷಣಾ ಪ್ರದೇಶದ ಕಾವಲಿನ ಸ್ಥಳವೆನ್ನಬಹುದು. ಈಗಿನ ಹಳೆಯ ರಾಂಚಿಯನ್ನು ಮೂಲದಲ್ಲಿ ಆರ್ಚಿ ಹಳ್ಳಿ ಎಂದು ಕರೆಯಲಾಗುತಿತ್ತು. ರಾಂಚಿಯು ಪೂರ್ವ ಭಾರತದ ಪ್ರಬಲ ರಾಜಕೀಯ,ವಾಣಿಜ್ಯ,ಕೈಗಾರಿಕೆ ಮತ್ತು ಶಿಕ್ಷಣದ ಕೇಂದ್ರ ಸ್ಥಾನವೆನಿಸಿದೆ.
ಇತಿಹಾಸ
ರಾಂಚಿಯು ರಾಂಚಿ ಜಿಲ್ಲೆಯ ಕೇಂದ್ರ ಸ್ಥಾನವಾಗಿದೆ, ಮೊದಲು ಈ ಜಿಲ್ಲೆಯ ಹೆಸರು ಲೊಹರ್ ದಾಗಾ ಎಂದಾಗಿತ್ತು. ಈ ಹಳೆಯ ಹಿಲ್ಲೆಯು ನೈಋತ್ಯದಲ್ಲಿ Kol 1831-32ರಲ್ಲಿ ತಲೆ ಎತ್ತುತ್ತಿರುವಾಗ ಈ ಹಳೆ ಜಿಲ್ಲೆಯು ಅಸ್ತಿತ್ವಕ್ಕೆ ಅಬಂದಿತು. ಈ ಜಿಲ್ಲೆಯ ಹೆಸರನ್ನು 1899ರಲ್ಲಿ ಲೊಹರ್ ದಾಂಗಾದಿಂದ ಬದಲಾಯಿಸಿ ಈ ಪುಟ್ಟ ಹಳ್ಳಿಯು ಇಂದು ಕೇಂದ್ರೀಯ ಸ್ಥಾನವಾಗಿದೆ.ನಿಜವಾಗಿ ನೋಡಿದರೆ ಇದು ಅಲ್ಲಿನ ಸ್ಥಳೀಯ ಹಕ್ಕಿ "ರಿಂಚಿ" ಬಹುತೇಕ "ಪಹಾಡಿ ಮಂದಿರ್ ಪ್ರಿಮೈಸಿಸ್ "ನಲ್ಲಿ ಕಾಣಬರುತ್ತದೆ.ಇದು ಪವಿತ್ರವಾದ ಹಕ್ಕಿ ಕೆಲವು ಋತುಗಳಲ್ಲಿ ಮಾತ್ರ ಬರುತ್ತದೆ.
ಭೂಗೋಳ
ರಾಂಚಿಯು ಇದರಲ್ಲಿ 23.35°N, 85.33°Wಅಸ್ತಿತ್ವ ಪಡೆದಿದೆ. ಒಟ್ಟು ರಾಂಚಿ ಮುನ್ಸಿಪಲ್ ಪ್ರದೇಶ ವ್ಯಾಪ್ತಿಯು 141ಚದರ್ ಕಿಲೊಮೀಟರ್ ಮತ್ತು ನಗರವು ಸುಮಾರು 629ಮೀಟರ್ ನಷ್ಟುMSLನಿಂದ ಮೇಲ್ಭಾಗಕ್ಕಿದೆ.
ಭೌಗೋಳಿಕವಾಗಿ ರಾಂಚಿಯು ಛೋಟಾ ನಾಗಪುರ್ ದ ಪ್ರಸ್ಥಭೂಮಿಯಲ್ಲಿದೆ.ಇದು ದಕ್ಷಿಣ ಪ್ರಸ್ಥಭೂಮಿಯ ಪ್ರದೇಶವನ್ನು ಆಕ್ರಮಿಸುತ್ತದೆ. ರಾಂಚಿಯ ಸುತ್ತಮುತ್ತಲಿನ ಪ್ರದೇಶವು ನೈಸರ್ಗಿಕ ಸಂಪತ್ತಿನಿಂದ ಎಲ್ಲರ ಆಕರ್ಷಣೆಯ ತಾಣವಾಗಿದೆ.ಇದನ್ನು"ಜಲಪಾತಗಳ ನಗರ" ಎನ್ನಲಾಗುತ್ತದೆ. ಅತ್ಯಂತ ಜನಪ್ರಿಯ ಜಲಪಾತಗಳೆಂದರೆ ದಶಮ್ ,ಹುಂಡ್ರು,ಜೊನ್ಹಾ ಫಾಲ್ಸ್ ,ಹಿರ್ನಿ ಮತ್ತು ಪಂಚಘಾಟ್ ಇವೆಲ್ಲವೂ ಸದಾಕಾಲವೂ ಆಕರ್ಷಣೆಯ ಕೇಂದ್ರ ಬಿಂದುಗಳು.
ಸುವರ್ಣರೇಖಾ ನದಿ ಮತ್ತು ಅದರ ಉಪನದಿಗಳು ಸ್ಥಳೀಯ ನದಿಯ ಹೆಗ್ಗುರುತುಗಳಾಗಿವೆ. ಕಂಕೆ,ರುಕ್ಕಾ ಮತ್ತು ಹತಿಯಾ ಅಣೆಕಟ್ಟುಗಳನ್ನು ಇವುಗಳ ಮೇಲೆ ಕಟ್ಟಿ ಸ್ಥಳೀಯ ಜನರ ನೀರು ಬೇಡಿಕೆಯನ್ನು ಪೂರೈಸಲಾಗುತ್ತದೆ.
ರಾಂಚಿಯು ಪರ್ವತಗಳಿಂದ ಆವೃತವಾದ ಪ್ರದೇಶ.ಇದರಲ್ಲಿರುವ ದಟ್ಟಾರಣ್ಯಗಳು ಇಲ್ಲಿನ ಉತ್ತಮ ಹವಾಮಾನಕ್ಕೆ ಕಾರಣವೆನಿಸಿವೆ.ರಾಜ್ಯದ ಇನ್ನುಳಿದ ಪ್ರದೇಶಗಳಿಗೆ ಹೋಲಿಸಿದರೆ ಇದರ ಹವಾಗುಣ ಅತ್ಯುತ್ತಮವಾದದ್ದು.
ರಾಂಚಿಯು ಹಲವಾರು ಜಲಪಾತಗಳಿಗೆ ಉಗಮ ಸ್ಥಾನವೆನಿಸಿದೆ.ನಗರ ಒಳಭಾಗ ಮತ್ತು ಸುತ್ತಮುತ್ತಲು ಸುಮಾರು10 ಜಲಪಾತಗಳಿವೆ,ಇವು ಸಾಕಷ್ಟು ಸಂಖ್ಯೆಯ ಪ್ರವಾಸಿಗರನ್ನು ಆಕರ್ಷಿಸುತ್ತವೆ. ಇಲ್ಲಿನ ಜಲಪಾತಗಳು ರಾಜ್ಯದ ಉಳಿದೆಡೆಗಿಂತ ಹೆಚ್ಚಿನ ಆಕರ್ಷಣೆ ಮತ್ತು ವಿಶಿಷ್ಟತೆ ಪಡೆದಿವೆ. ಅವುಗಳಲ್ಲಿ ಪ್ರಮುಖವಾಗಿ ಜೊಹ್ನಾ ಫಾಲ್ಸ್ ,ಹುಂಡ್ರು ಫಾಲ್ಸ್ ಮತ್ತು ಹಲವಾರು. ಮಹಾರಾಜಾ ನಿಶಾಂತ ಶುಕ್ಲಾ ಮತ್ತು ಪ್ರಶಾಂತ ಶುಕ್ಲಾ ಇದರ ಸಂಪೂರ್ಣ ಉಸ್ತುವಾರಿ ಪಡೆದುಕೊಂಡು ನಂತರ ಈಗ್ರುವ ನೂತನ ರಾಂಚಿಯನ್ನು ನಿರ್ಮಿಸಿದರು. ಅವರು ಬೆಂಗಳೂರಿನಿಂದ ವಾಪಸಾಗಿ ಆಧುನಿಕ ನಗರ ನಿರ್ಮಾಣಕ್ಕೆ ಚಾಲನೆ ನೀಡಿದರು,ರಾಂಚಿಯನ್ನು ಯಾವುದೇ ನಗರಕ್ಕೂ ಸಟಿ ಸಾಟಿ ಇಲ್ಲದಂತೆ ಬೆಳೆಸಲು ಪಣ ತೊಟ್ಟರು.
ಹವಾಗುಣ
ರಾಂಚಿಯು ಉಪ-ಉಷ್ಣವಲಯದ ಹವಾಗುಣ ಹೊಂದಿದೆ,ಇದರ ವಿಶಿಷ್ಟ ಭೌಗೋಳಿಕತೆಯು ಸುತ್ತಲೂ ಅರಣ್ಯ ಪ್ರದೇಶ ಹೊಂದಿದ್ದರಿಂದ ಉತ್ತಮ ಹವಾಗುಣಹೊಂದಿದೆ.ಅವಿಭಜಿತ ಬಿಹಾರದ ಬೇಸಿಗೆ ರಾಜಧಾನಿಯೂ ಹೌದು./ ಉಷ್ಣತೆಯ(ತಾಪಮಾನದ) ಪ್ರಮಾಣವು ಗರಿಷ್ಟ42 ರಿಂದ 20 °C ಬೇಸಿಗೆಯಲ್ಲಿ ಮತ್ತು 25ರಿಂದ 5 °Cವರೆಗೆ ಚಳಿಗಾಲದಲ್ಲಿ ಕಾಣುತ್ತದೆ. ವಾರ್ಷಿಕ ಮಳೆ ಪ್ರಮಾಣವು1430ಮಿಲಿಮೀಟರ್ (56.34 ಇಂಚ್) ಜೂನ್ ನಿಂದ ಮಳೆ ಬೀಳುವ ಮಟ್ಟವು ಸುಮಾರು 1,100ಮಿಲಿಮೀಟರ.
ಜನಸಾಂದ್ರತೆ
ಇತ್ತೀಚಿನ 2001ರ ಭಾರತ ಗಣತಿ ಯ ಪ್ರಕಾರ ರಾಂಚಿಯ ಜನಸಂಖ್ಯೆಯು846,454 ರಷ್ಟಿದೆ. ಈ ಮತದಾರ ಕ್ಷೇತ್ರದಲ್ಲಿ 53%ರಷ್ಟು ಪುರುಷರು ಮತ್ತು 47%ರಷ್ಟು ಮಹಿಳೆಯರ ಪಾಲಿದೆ. ರಾಂಚಿಯಲ್ಲಿ ಸರಾಸರಿ 74%ರಷ್ಟು ಸಾಕ್ಷರತೆ ಇದೆ.ಇದು ರಾಷ್ಟ್ರೀಯ ಸರಾಸರಿ 59.5%ಕ್ಕಿಂತಹೆಚ್ಚಾಗಿದೆ.ಪುರುಷರದು 80%,ಮಹಿಳೆಯರುದು 68%ರಷ್ಟು. ರಾಂಚಿಯ 13% ರಷ್ಟು ಜನಸಂಖ್ಯೆಯಲ್ಲಿ 6ವರ್ಷದೊಳಗಿನವರಿದ್ದಾರೆ. ಜಾರ್ಖಂಡ್ ರಾಜ್ಯವು 2000ರಲ್ಲಿ ರಚಿತಗೊಂಡ ನಂತರ ನಗರದ ಜನಸಂಖ್ಯೆ ಒಮ್ಮೆಲೆ ಹೆಚ್ಚಾಯಿತು. ಹಲವಾರು ಉದ್ಯೋಗವಕಾಶಗಳ ಹೆಚ್ಚಳ ಮತ್ತು ಹಲವಾರು ಪ್ರಾದೇಶಿಕ ಮತ್ತು ರಾಜ್ಯಮಟ್ಟದ ಕಛೇರಿಗಳ ಪ್ರಾರಂಭವು,ಅಂದರೆ ಬ್ಯಾಂಕುಗಳು,ಮಾರಾಟ ಕಂಪನಿಗಳು ಇತ್ಯಾದಿಗಳಿಂದಾಗಿ ಬೇರೆಡೆಯಿಂದ ಜನರ ಧಾರಾಳ ವಲಸೆ ಆರಂಭವಾಯಿತು. ರಾಂಚಿಯು ಬಹುಸಂಸ್ಕೃತಿಯ ಬಹುವರ್ಣೀಯ ಜನರ ವಾಸಸ್ಥಾನವೆನಿಸಿದೆ.ದೇಶದ ಹಲವಾರು ಪ್ರದೇಶಗಳ ಜನರು ಇಲ್ಲಿ ತಮ್ಮ ಜೀವ್ನೋಪಾಯ ಕಂದುಕೊಡಿದ್ದಾರೆ.ಇದೊಂದು ಕಾಸ್ಮಾಪೊಲಿಟನ್ ನಾಡಾಗಿ ಪರಿವರ್ತಿತವಾಗಿದೆ. ಸುಮಾರು 11ಲಕ್ಷದಷ್ಟು ಜನಸಂಖ್ಯೆ ಇಲ್ಲಿರಬಹುದಾದ ಅಂದಾಜಿದೆ. ಕೆಲವು ವರ್ಷಗಳಿಂದ ವೇಗವಾಗಿ ಬೆಳೆಯುತ್ತಿರುವ ನಗರದಿಂದಾಗಿ ಅದರ ಅಹಿವೃದ್ಧಿಗೆ ಪೂರಕವಾಗಿ ಜನಸಾಂದ್ರತೆಯೂ ಹೆಚ್ಚುತ್ತಿದೆ.
ಶಿಕ್ಷಣ
ಪ್ರಾಥಮಿಕ ಮತ್ತು ಪ್ರೌಢ ಶಾಲೆಗಳು
ಪೂರ್ವ ಪ್ರಾಥಮಿಕ,ಪ್ರಾಥಮಿಕ ಮತ್ತು ಪ್ರೌಢಶಾಲೆಗಳ ಪ್ರಮುಖ ಕೇಂದ್ರವೆನಿಸಿದೆ. ಭಾರತದ ಅತ್ಯಾಧುನಿಕ ತಂತ್ರಜ್ಞಾನದ ನಂಬರ್ 1ಶಿಕ್ಷಣ ಕಂಪನಿ ಎಜುಕೊಂಪ್ ತನ್ನ "ರೂಟ್ಸ್ ಟು ವಿಂಗ್ಸ್ "ನ್ನು ತೆರೆದಿದೆ.ರೂಟ್ಸ್ ಟು ವಿಂಗ್ಸ್ ,ಬರಿಯತು ರೋಡ್ ರಾಂಚಿ ಅಲ್ಲದೇ ಇನ್ನುಳಿದ ಪ್ರಮುಖ ಶಾಲೆಗಳೆಂದರೆ LEBB ಹೈಸ್ಕೂಲ್ ,SS ದೊರಂಡಾ ಗರ್ಲ್ಸ್ ಹೈಸ್ಕೂಲ್ ಇತ್ಯಾದಿ. ಛೋಟಾನಾಗಪುರ್ ಗರ್ಲ್ಸ್ ಸ್ಕೂಲ್, ಬಾಲಿಕಾ ಶಿಕ್ಷಾ ಭವನ, ಸುರೇಂದ್ರನಾಥ್ ಸೆಂಟೆನರಿ ಸ್ಕೂಲ್, ಜವಾಹರ ವಿದ್ಯಾ ಮಂದಿರ, ಕೈರಾಲಿ ಸ್ಕೂಲ್,ಗುರು ನಾನಕ್ HR ಸ್ಕೂಲ್,DPS, ಸಂತ್ ಆಂಥೊನಿಯ ಸ್ಕೂಲ್,ಸೇಂಟ್ ಕ್ಸೆವಿಯರ್ಸ್, ಸೇಂಟ್. ಜೊಹಾನ್ಸ್ ಹೈಸ್ಕೂಲ್, ಸೇಂಟ್ ಥಾಮಸ್ ಸ್ಕೂಲ್ ಧೃವ, ಸಂಟ್ ಫ್ರಾನ್ಸಿಸ್, DAV ಹೆಹಾಲ್, DAV ಕಪಿಲ್ ದೇವ್, DAV ಬರಿಯೆತು, DAV ಗಾಂಧಿನಗರ, 4 ಕೇಂದ್ರೀಯ ವಿದ್ಯಾಲಯಗಳು, ಬೆಥೆಸ್ದ ಗರ್ಲ್ಸ್'ಸ್ಕೂಲ್, ಜಿಲಾ ಸ್ಕೂಲ್, ಸೇಂಟ್ ಪೌಲ್ ಸ್ಕೂಲ್, ಯೋಗದ ಸತ್ಸಂಗ ವಿದ್ಯಾಲಯ  (ಇಬ್ಬರಿಗೂ ಬಾಲಕರಿಗೂ & ಬಾಲಕಿಯರಿಗೂ),  ಸೇಕ್ರೆಡ್ ಹಾರ್ಟ್ ಕಾನ್ವೆಂಟ್ , ಲೊರೆಟೊ ಸ್ಕೂಲ್ ,ವಿವೇಕಾನಂದ ವಿದ್ಯಾ ಮಂದಿರ ಇತ್ಯಾದಿ
ರಾಂಚಿಯು ಶಿಕ್ಷಣ ಕ್ಷೇತ್ರದಲ್ಲಿ ತನ್ನನ್ನು ಗುತುತಿಸಿಕೊಂಡಿದೆ,ವಿದ್ಯೆಯ ಕೇಂದ್ರವಾಗಿರುವ ಇದು ತನ್ನ ರಾಜ್ಯದಲ್ಲಷ್ಟೇ ಅಲ್ಲ ದೇಶದ ವಿವಿಧ ಭಾಗಗಳಿಂದ ತನ್ನ ಎಡೆಗೆ ಆಕರ್ಷಿಸುತ್ತದೆ.ಬಹುಮುಖ್ಯವಾಗಿCIP ಸೆಂಟ್ರಲ್ ಇನ್ಸಸ್ಟಿಟ್ಯೂಟ್ ಆಫ್ ಸೈಕಿಯಾಸ್ಟ್ರಿ,BIT ಬಿರ್ಲಾ ಇನಸ್ಟಿಟ್ಯೂಟ್ ಆಫ್ ಟೆಕ್ನಾಲಾಜಿ,RIMS ರಾಜೇಂದ್ರ ಇನಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸಸ್ ,NIFFT ನ್ಯಾಶನಲ್ ಇನಸ್ಟಿಟ್ಯೂಟ್ ಆಫ್ ಫೌಂಡ್ರಿ ಅಂಡ್ ಫೊರ್ಜ್ ಟೆಕ್ನಾಲಾಜಿ,IILMಇಂಡಿಯನ್ ಇನಸ್ಟಿಟ್ಯೂಟ್ ಆಫ್ ಲೀಗಲ್ ಮೆಟ್ರೊಲಾಜಿ.ಬಹುತೇಕ ರಾಂಚಿಯಲ್ಲಿರುವ ಸರ್ಕಾರ ನಡೆಸುವ ಶಾಲೆಗಳು ಜಾರ್ಖಂಡ್ ಅಕಾಡಿಮಿಕ್ ಕೌನ್ಸಿಲ್ ಆಧೀನಕ್ಕೆ ಒಳಪಟ್ಟರೆ ಇನ್ನುಳಿದವುICSE CBSENIOSಮಂಡಳಿಯ ಆಧೀನಕ್ಕೆ ಒಳಪಟ್ಟಿವೆ. ಹಲವಾರು ಕ್ರಿಶ್ಚಿಯನ್ ಶಾಲೆಗಳೂ ಇವೆ ಕಾನ್ವೆಂಟ್ ಗಳು ಅಥವಾ ಜೆಸುಟ್ ಮಿಶನರೀಸ್ ಮೂಲಕ ನಡೆಯುವ ರೊಮನ್ ಕ್ಯಾಥೊಲಿಕ್ ,ಗೊಸ್ಸ್ನೆರ್ ಇವ್ಯಾಂಜುಲಿಕಲ್ ಮತ್ತು ಲುಥ್ರನ್ ಚರ್ಚಸ್ ಅಲ್ಲದೇ ಚರ್ಚಿಸ್ ಆಫ್ ನಾರ್ತ್ ಇಂಡಿಯಾ ಇತ್ಯಾದಿ. ಎರಡು CBSE ಶಿಕ್ಷಣದ ಹೈಯರ್ ಸೆಕೆಂಡರಿ ಸ್ಕೂಲ್ ಗಳು ಅಂದರೆ ಜವಾಹರ್ ವಿದ್ಯಾಮಂದಿರ ಮತ್ತುDPS ಗಳು ಅತ್ಯಾಧುನಿಕ ಶಿಕ್ಷಣ ಕೇಂದ್ರಗಳಾಗಿದ್ದು,ನೂರಾರು ಎಂಜನೀಯರಿಂಗ್ ಮತ್ತು ವೈದ್ಯಕೀಯ ಸಾಮಾನ್ಯ ಪ್ರವೇಶ ಪರೀಕ್ಷೆಗಳು ವೃತ್ತಿಪರರನ್ನು ಸಿದ್ದಗೊಳಿಸುವಲ್ಲಿ ನಿರತವಗಿವೆ. ಸುಮಾರು ಐವತ್ತಕ್ಕೂ ಹೆಚ್ಚು ಜವಾಹರ್ ವಿದ್ಯಾಮಂದಿರದ ಮಕ್ಕಳು ಪ್ರತಿವರ್ಷIIT ಗಳಲ್ಲಿ ಸ್ಥಾನ ಗಿಟ್ಟಿಸುತ್ತಾರೆ.
ಉನ್ನತ ಶಿಕ್ಷಣ
ಸೇಂಟ್. ಕ್ಸೀವಿಯರ್ಸ್ ಕಾಲೇಜ್, ಯೊಗೊದ ಸತ್ಸಂಗ್ ಕಾಲೇಜ್, ಮಾರ್ವಾರಿ ಬಾಯ್ಸ್ ಕಾಲೇಜ್, ಬಿರ್ಲಾ ಇನಸ್ಟಿಟ್ಯೂಟ್ಸ್ ಆಫ್ ಟೆಕ್ನಾಲೊಜಿ, ರಾಜೇಂದ್ರ ಇನಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸ, ಸೆಂಟ್ರಲ್ ಇನಸ್ಟಿಟ್ಯೂಟ್ ಆಫ್ ಸೈಕಿಯಾಸ್ಟ್ರಿ, ನ್ಯಾಶನಲ್ ಇನಸ್ಟಿಟ್ಯೂಟ್ ಆಫ್ ಫೌಂಡ್ರಿ ಅಂಡ್ ಫೊರ್ಜ್ ಟೆಕ್ನಾಲೊಜಿ , ಗೊಸ್ಸೆನರ್ ಕಾಲೇಜ್ ಮತ್ತು ದೊರಂಡಾ ಕಾಲೇಜ್  ಇತ್ಯಾದಿಗಳು ಪ್ರಮುಖ ಶಿಕ್ಷಣ ಸಂಸ್ಥೆಗಳಾಗಿವೆ.
ಹೊಸದಾಗಿ ಆರಂಭವಾಗಲಿರುವ ಇಂಡಿಯನ್ ಇನಸ್ಟಿಟ್ಯೂಟ್ ಆಫ್ ಮ್ಯಾನೇಜ್ ಮೆಂಟ್ 2008ರಲ್ಲಿ ಪ್ರಸ್ತಾವನೆಗೊಂಡು ಸದ್ಯ 2010ರಲ್ಲಿ ರಾಂಚಿಯಲ್ಲಿ ಸುಮಾರು 60ವಿದ್ಯಾರ್ಥಿಗಳೊಂದಿಗೆ ಕಾರ್ಯಪ್ರವೃತ್ತವಾಗಲಿದೆ.ಇದು ಕಲ್ಕತ್ತಾದ IIM ಆಧೀನದಲ್ಲಿ ತನ್ನ ಕಾರ್ಯ ಮಾಡಲಿದೆ. ಈಗಾಗಲೇ ಜಾರ್ಖಂಡ್ ಸರ್ಕಾರವು 214ಎಕರೆ ಜಾಗವನ್ನು ಇಂಡಿಯನ್ ಇನಸ್ಟಿಟ್ಯೂಟ್ ಆಫ್ ಮ್ಯಾನೇಜ್ ಮೆಂಟ್ (IIM)ನ್ನು ಕಂಕೆಯಲ್ಲಿ ಸ್ಥಾಪಿಸಲು ಮಂಜೂರು ಮಾಡಿದೆ. ಕೇಂದ್ರ ಸರ್ಕಾರವು ಸುಮಾರು 250ಕೋಟಿ ರೂಪಾಯಿಗಳನ್ನು ಈ ಇನಸ್ಟಿಟ್ಯೂಟ್ ಗೆ ಹಣಕಾಸಿನ ನೆರವು ನೀಡಿದೆ.ಇದು 2010ರಲ್ಲಿ ಅನುಷ್ಟಾನಗೊಳ್ಳುತ್ತಿದೆ.ಕಾನೂನು ವಿಶ್ವವಿದ್ಯಾಲಯವೂ ಬೆಳಕು ಕಾಣುವ ಹಾದಿಯಲ್ಲಿದೆ.
ಸಾರಿಗೆ ಮತ್ತು ಸಾಗಾಟ(ವಿನಿಮಯ)
ರಸ್ತೆ
ರಾಂಚಿಯು 2 ರಾಷ್ಟ್ರೀಯ ಹೆದ್ದಾರಿಗಳೊಂದಿಗೆ(NH-23 & 33) ಸಂಪರ್ಕ ಪಡೆದಿದೆ.ಇವುಗಳನ್ನು ಹಾಯ್ದು ಹೋಗುವ NH-75 ಹೆದ್ದಾರಿಯು ಇಲ್ಲಿಯೇ ಉಗಮ ಸ್ಥಾನವೆನಿಸಿದೆ. ಇತ್ತೀಚಿಗೆ ಮೇ 2009ರಲ್ಲಿ ರಾಜ್ಯ ಸರ್ಕಾರವುNHDCಬೆಂಬಲದೊಂದಿಗೆ ಎಲ್ಲಾ ಜಿಲ್ಲಾ ಕೇಂದ್ರ ಸ್ಥಾನಗಳಿಗೆ ರಸ್ತೆ ಸಂಪರ್ಕ ಸಾಧಿಸಲು ಯೋಜನೆಯನ್ನು ರೂಪಿಸಿದೆ.ಈ ರಾಜಧಾನಿಗೆ ವಿವಿಧ ಸ್ಥಳಗಳಿಂದ ಬರಲು ಅನುಕೂಲವಾಗುವಂತೆ 4-ಚತುಷ್ಪತ ಹೆದ್ದಾರಿಗಳನ್ನು ಅಂತಾರಾಷ್ಟ್ರೀಯ ಗುಣಮಟ್ಟದಲ್ಲಿ ನಿರ್ಮಿಸುತ್ತಿದೆ.
ಈ ರಾಜಧಾನಿ ನಗರದ ವಿಶಿಷ್ಟತೆ ಎಂದರೆ ಇಲ್ಲಿ ಸ್ಥಳೀಯ ಬಸ್ ಸೌಕರ್ಯವಿಲ್ಲ. ನಗರದಲ್ಲಿ ಸಂಚರಿಸುವವರು ಸೈಕಲ್ ರಿಕ್ಷಾ,ಆಟೊ ರಿಕ್ಷಾ ಅಥವಾ ಟ್ಯಾಕ್ಸಿಗಳನ್ನು ಬಾಡಿಗೆ ಪಡೆಯಬೇಕಾಗುತ್ತದೆ.
ರಾಜ್ಯ ಸಾರಿಗೆ ಬಸ್ ನಿಲ್ದಾಣವು ರಾಂಚಿ ರೈಲ್ವೆ ನಿಲ್ದಾಣದ ಬಳಿ ಇದ್ದು ಇಲ್ಲಿಂದ ಬೊಕಾರೊ ಸ್ಟೀಲ್ ಸಿಟಿ,ಜೆಮ್ ಶೆಡ್ ಪುರ್ ,ಪಾಟ್ನಾ,ಗಯಾ,ಭಾಗಲಪುರ್ ,ಅಲಿಪುರದೌರ್ ,ಸಿಲಿಗುರಿ,ಕೊಲ್ಕತ್ತಾ,ಲೊಹರ್ಡಾಗಾ ಅಥವಾ ರೂರ್ಕೆಲಾಗಳಿಗೆ ಪ್ರಯಾಣಿಸಬಹುದಾಗಿದೆ. ರಾಜ್ಯ ಸಾರಿಗೆ ಬಸ್ ನಿಲ್ದಾಣವು ರಾಂಚಿ ರೈಲ್ವೆ ನಿಲ್ದಾಣದ ಬಳಿ ಇದೆ;ಖಾಡ್ ಗರಹಾ ಮತ್ತು ರತು ರೋಡ್ ಇವೆರಡೂ ಖಾಸಗಿ ಬಸ್ ಸಾರಿಗೆಗಳಾಗಿವೆ,ಇವು ಕೂಡಾ ಅದೇ ರೀತಿ ಕಾರ್ಯ ನಿರ್ವಹಿಸುತ್ತವೆ.
ನಗರದಲ್ಲಿನ ವಾಹನ ಮತ್ತು ಸಂಚಾರ ದಟ್ಟಣೆ ಕಡಿಮೆ ಮಾಡಲು ನಗರವು ರಿಂಗ್ ರೋಡ್ ವೃತ್ತ ರಸ್ತೆಯ ಪ್ರಸ್ತಾಪವನ್ನು ಮುಂದಿಟ್ಟಿದೆ. ಈಗಾಗಲೇ ಮೊದಲ ಹಂತದ ಕಾಮಗಾರಿ ಆರಂಭವಾಗಿದೆ;ಇದು ಕಾಲುಭಾಗದಷ್ಟು ರಿಂಗ್ ರೋಡನ್ನು ಒಳಗೊಳ್ಳಲಿದೆ.(23ಕಿ.ಮಿ) ಮೊದಲ ಹಂತದಲ್ಲಿ ರಾಜ್ಯ ಸರ್ಕಾರವು ರಾಜಧಾನಿಯ ಹೊರಭಾಗದ ಪ್ರದೇಶಗಳ ಸಂಪರ್ಕ ಸಾಧಿಸಲಿದೆ-ಅದರಲ್ಲೂ ಮುಖ್ಯವಾಗಿ ಕಥಿ ತಾಂಡ್ (ರತು ಮತ್ತು ರಾಂಚಿ-ಡಾಲ್ಟೊಂಗಂಜ್ ಹೆದ್ದಾರಿ)ಹತ್ತಿರ ಮತ್ತು ಕರ್ಮಾ(ರಾಂಚಿ-ರಾಮಘರ್ ರಸ್ತೆ). ಇದು ರಾಜ್ಯ ರಾಜಧಾನಿಯ ಒಳಭಾಗದ ಸಂಚಾರ ದಟ್ಟಣೆಯ ಒತ್ತಡವನ್ನು ಕಡಿಮೆ ಮಾಡಲು ಸಹಾಯಕವಾಗಿದೆ;ಅಂದರೆ ರಾಂಚಿ-ಡಾಲ್ಟೊನ್ ಗಂಜ್ ,ರಾಂಚಿ-ಗುಮ್ಲಾ ಮತ್ತು ರಾಂಚಿ-ರಾಮ್ ಘರ್ ಮಾರ್ಗದಲ್ಲಿ ಸಂಚರಿಸುವ ಬಸ್ ಮತ್ತು ಟ್ರಕ್ ಗಳ ನಗರ ಪ್ರವೇಶವನ್ನು ತಡೆಯುತ್ತದೆ. ರಾಜ್ಯ ರಾಜಧಾನಿಯ ರಹವಾಸಿಗಳು ಅದರಲ್ಲೂ ಮುಖ್ಯವಾಗಿ ಜನನಿಬಿಡ ರತು ರಸ್ತೆ ಮತ್ತು ಕಾಂತಾ ಟೊಲಿ(ಹಜಾರಿಬಾಗ್ ರಸ್ತೆ)ಈ ಯೋಜನೆಯಿಂದ ನಿರಾಳತೆಯ ನಿಟ್ಟುಸಿರು ಬಿಟ್ಟಿದ್ದಾರೆ. ಈ ಪ್ರದೇಶದಲ್ಲಿ ಹಲವಾರು ಭೀಕರ ಅಪಘಾತಗಳು ಸಂಭವಿಸಿವೆ. ಮೂಲ ಯೋಜನೆಯಲ್ಲಿ ಎರಡು ಫ್ಲೈ ಒವರ್ (ಮೇಲ್ಸೇತುವೆ) ಗಳನ್ನು ಮಾಡಲಾಗುತ್ತಿದೆ.ಒಂದು ಕಥಿ ತಾಂಡ್ (ಇದು ರಾಂಚಿ-ಡಾಲ್ಟೊಂಗಂಜ್ ಯ NH-75ನಲ್ಲಿದೆ.)ಇನ್ನೊಂದು ಕರ್ಮಾ (NH-33)ನಲ್ಲಿ ಮಾಡಲಾಗುತ್ತಿದೆ. ಕೇಂದ್ರದ ರಸ್ತೆ ಸಾರಿಗೆ ಮತ್ತು ಹೆದ್ದಾರಿ ಸಚಿವಾಲಯದ ಅನುಮತಿಯೊಂದಿಗೆ ಈ ಯೋಜನೆಗಳನ್ನು ರಾಜ್ಯ ಸರ್ಕಾರ ಕೈಗೆತ್ತಿಕೊಳ್ಳಲಿದೆ. ಒಟ್ಟಾರೆ ರಿಂಗ್ (ವರ್ತುಳ)ರಸ್ತೆಯ ಉದ್ದವು 85ಕಿ.ಮಿ ಆಗಿದೆ.
ರೈಲ್ವೆ
ರೈಲ್ವೆ ವಲಯದಲ್ಲಿ ರಾಂಚಿಯು 2006-9ರ ಮಧ್ಯದಲ್ಲಿ ಕೆಲಮಟ್ಟಿಗೆ ಅಭಿವೃದ್ಧಿ ಕಂಡಿದೆ. ವಾರ್ಷಿಕ ರೈಲ್ವೆ ಮುಂಗಡಪತ್ರದಲ್ಲಿ ರೈಲ್ವೆ ಅಭಿವೃದ್ಧಿಗೆ ತಕ್ಕಂತೆ ಬೇಡಿಕೆ ಮುಂದಿಡಲಾಗಿದೆ. ಸದ್ಯ ರಾಂಚಿಯು ಭಾರತದ ಪ್ರಮುಖ ನಗರಗಳೊಂದಿಗೆ ಸಂಪರ್ಕ ಪಡೆದಿದೆ,ನವ ದೆಹಲಿ,ಮುಂಬಯಿ,ಕೊಲ್ಕತಾ,ಅಮ್ದಾಬಾದ್ ,ಜಬಲ್ ಪುರ್ ,ಲಖ್ನೌ,ಪುಣೆ ಇತ್ಯಾದಿ.ಆದರೆ ಪ್ರಮುಖ ನಗರಗಳೊಂದಿಗೆ ನೇರ ಸಂಪರ್ಕ ಹೊಂದಿಲ್ಲ,ಅವೆಂದರೆ ಭೂಪಾಲ್ ,ಇಂದೋರ್ ,ಜೈಪುರ್ ಹಾಗು ಇನ್ನಿತರ ರಾಜ್ಯ ರಾಜಧಾನಿಗಳು ಸೇರಿವೆ.
ನಗರದಲ್ಲಿನ ರೈಲ್ವೆ ನಿಲ್ದಾಣಗಳೆಂದರೆ:ತಾತಿಸಿಲ್ವೈ,ನಾಮ್ ಕುಮ್ ,ರಾಂಚಿ ಜಂಕ್ಷನ್ ,ಆರ್ಗೊರಾ ಮತ್ತು ಹತಿಯಾ.
ವಿಮಾನಯಾನ
ರಾಂಚಿಯು ಸ್ಥಳೀಯ ವಿಮಾನ ಸಾರಿಗೆ ಹೊಂದಿದೆ-ಬಿರ್ಸಾ ಮುಂಡಾ ಏರ್ ಪೋರ್ಟ್ (Code: IXR)ಏರ್ ಪೋರ್ಟ್ಸ್ ಆಥಾರಿಟಿ ಆಫ್ ಇಂಡಿಯಾ ಇದರ ಆಡಳಿತ ನಿರ್ವಹಿಸುತ್ತದೆ. ನಗರದ ದಕ್ಷಿಣ ಭಾಗದ ಹಿನೂವಿನಲ್ಲಿ ವಿಮಾನ ನಿಲ್ದಾಣವು ಸುಮಾರು 7ಕಿ.ಮಿ ದೂರದಲ್ಲಿದೆ. ಏಕೈಕ ರನ್ ವೇ ಹೊಂದಿರುವ ವಿಮಾನ ನಿಲ್ದಾಣವು 8900 ಅಡಿx 150ಅಡಿ ಉದ್ದ x ಅಗಲವಿದೆ.ವಿಮಾನ ಸಂಚಾರ ನಿಯಂತ್ರಿಸುವ ತಂತ್ರಜ್ಞಾನ ಇಲ್ಲಿದೆ.ಅವುಗಳೆಂದರೆ HIRLಮತ್ತು PAPIASPL ಮತ್ತು ಎಪ್ರೊನ್ ಫ್ಲಡ್ ಲೈಟ್ಸ್ ಗಳ ವಿಧಾನಗಳನ್ನು ಅಳವಡಿಸಲಾಗಿದೆ. ವಿಮಾನ ಸಾರಿಗೆಗಳು;ಇಂಡಿಯನ್ ಏರ್ ಲೈನ್ಸ್ ,ಜೆಟ್ ಲೈಟ್ ,ಕಿಂಗ್ ಫಿಶರ್ ರೆಡ್,ಏರ್ ಡೆಕ್ಕನ್ ಮತ್ತು MDLR ಏರ್ ಲೈನ್ಸ್. ರಾಂಚಿಯು ಎಲ್ಲಾ ಪ್ರಮುಖ ನಗರಗಳಿಗೆ ವಿಮಾನ ಸಾರಿಗೆ ಸಂಪರ್ಕ ಸಾಧಿಸಿದೆ ಉದಾಹರಣೆಗೆ,ಮುಂಬಯಿ,ದೆಹಲಿ,ಕೊಲ್ಕತ್ತಾ,ಚಂಡೀಗಢ,ಪಾಟ್ನಾ,ಭುವನೇಶ್ವರ್ ,ಜೆಮ್ ಶೆಡ್ ಪುರ್ ,ರಾಯ್ ಪುರ್ ,ಪುಣೆ,ಹೈದ್ರಾಬಾದ್ ,ಬೆಂಗಳೂರು,ಅಹಮದಾಬಾದ್ ಮತ್ತು ಚೆನ್ನೈ.
ವ್ಯಾಪಾರ, ವಾಣಿಜ್ಯ, ಮತ್ತು ಕೈಗಾರಿಕೆ
ಬ್ರಿಟಿಶ್ ರಾಜ್ ನಲ್ಲಿ ಇದು ಮಹತ್ವದ ಆಡಳಿತ ಮತ್ತು ಮಿಲಿಟರಿಯ ಕೇಂದ್ರವೆನಿಸಿತ್ತು.ನಂತರ ರಾಂಚಿಯು ವ್ಯಾಪಾರ ಮತ್ತು ವಾಣಿಜ್ಯದ ಪ್ರಮುಖ ಕೇಂದ್ರವಾಗಿ ಪ್ರಗತಿ ಕಂಡಿತು.ರೇಶ್ಮೆ ಕೈಗಾರಿಕೆ ಮತ್ತು ಅರಗು ಕಾರ್ಖಾನೆಗಳು ಪ್ರಸಿದ್ದವಾಗಿವೆ. ರಾಂಚಿಯ ಸುತ್ತಮುತ್ತಲಿನ ಹಳ್ಳಿಗಳನ್ನು ಜಾರ್ಖಂಡ್ ನ "ತರಕಾರಿಗಳ ಅಂಗಳ"ಎನ್ನಲಾಗುತ್ತದೆ.ಇಲ್ಲಿನ ಹಸಿರು ತರಕಾರಿಗಳನ್ನು ಟ್ರಕ್ ಗಳು ನಗರದಿಂದ ಜಾರ್ಖಂಡ್ ನ ವಿವಿಧ ಭಾಗಗಳಿಗೆ ರಫ್ತು ಮಾಡಲಾಗುತ್ತದೆ.ಅಲ್ಲದೇ ಬಿಹಾರ್ ಮತ್ತು ಕೊಲ್ಕತ್ತಾಗಳಿಗೂ ರವಾನೆ ಮಾಡಲಾಗುತ್ತದೆ.
ಸ್ಟೀಲ್ ಆಥಾರಟಿ ಆಫ್ ಇಂಡಿಯಾ ಲಿಮಿಟೆಡ್ (SAIL)ಇಲ್ಲಿ ತನ್ನ ಸಂಶೋಧನೆ ಮತ್ತು ಅಭಿವೃದ್ದಿ ಕೇಂದ್ರವನ್ನು 1974ರಲ್ಲಿ ಸ್ಥಾಪಿಸಿದೆ.ಇಂದು ಅದು 350 ವಿಜ್ಞಾನಿಗಳನ್ನು ಹೊಂದಿರುವ; ದೇಶದಲ್ಲೇ ಅತಿ ದೊಡ್ಡ ಉಕ್ಕು ಸಂಶೋಧನಾ ಕೇಂದ್ರವಾಗಿದೆ.ಅದು SAIL ನ ಎಲ್ಲಾ ಸಂಶೋಧನೆ ಅಭಿವೃದ್ಧಿಗಳನಲ್ಲದೇ ಇನ್ನುಳಿದ ಕೈಗಾರಿಕೆಗಳಿಗೆ ಒಪ್ಪಂದದ ಆಧಾರದ ಮೇರೆಗೆ ವೈಜ್ಞಾನಿಕ ಸಲಹೆಗಳನ್ನು ನೀಡಲು ಶಕ್ತವಾಗಿದೆ.
ಸ್ಟೀಲ್ ವೈರ್ ಮತ್ತು ವೈರ್ ರೋಪ್ (ಹಗ್ಗ)ಗಳನ್ನು ಉತ್ಪಾದಿಸುವಲ್ಲಿ ಆದ್ಯ ಪ್ರವರ್ತಕವಾಗಿರುವ ಉಷಾ ಮಾರ್ಟಿನ್ ಲಿಮಿಟೆಡ್ ಕಂಪನಿಯು ತಾತಿಸಿಲ್ವೈನಲ್ಲಿದೆ.ಇದು ರಾಂಚಿ ನಗರದಿಂದ ಸುಮಾರು 15ಕಿ.ಮಿ ದೂರದಲ್ಲಿದೆ.
ಆರೋಗ್ಯ ಸಂರಕ್ಷಣಾ ಸೌಕರ್ಯಗಳು ಮತ್ತು ಆಸ್ಪತ್ರೆಗಳು
ನಗರವು ತನ್ನ ಸುಮಾರು 400ಕಿ.ಮಿಯ ಪರಿಧಿಯಲ್ಲಿನ ಆರೋಗ್ಯ ಸೌಲಭ್ಯಗಳಿಗೆ ಸಾಂಪ್ರದಾಯಿಕವಾಗಿ ಪ್ರಮುಖ ಕೇಂದ್ರವೆನಿಸಿದೆ. ಹಲವಾರು ಸರ್ಕಾರಿ ಮತ್ತು ಖಾಸಗಿ ಆಸ್ಪತ್ರೆಗಳು ನಗರದಲ್ಲಿ ಕಾರ್ಯಪ್ರವೃತ್ತವಾಗಿವೆ.
ದೇವಾಲಯಗಳು
right|200px|thumb|ಜೊನ್ಹಾ ಫಾಲ್ಸ್- ಪ್ರವಾಸಿಗಳಿಗೆ ಆಕರ್ಷಣೀಯ ತಾಣ ನಗರದಿಂದ 40ಕಿ.ಮೀ ದೂರದಲ್ಲಿದೆ. ಹಿರಿಣಿ ಫಾಲ್ಸ್ ರಾಂಚಿ(ಜಾರ್ಖಂಡ್ )ಪ್ರಖ್ಯಾತ ಜಲಪಾತಗಳಲ್ಲೊಂದು ಇಲ್ಲಿ ಅನೇಕ ಜಲಪಾತಗಳಿವೆ:ಹುಂಡ್ರು,ಹಿರಿಣಿ,ದಾಸಮ್ ,ಪಂಚ್ ಘಾಗ್ ,ಜೊನ್ಹಾ,ಇತ್ಯಾದಿ ಪ್ರಮುಖ ಆಕರ್ಷಣೆಯ ಕೇಂದ್ರಗಳಾಗಿವೆ.
ಹಬ್ಬಹರಿದಿನದ ಆಚರಣೆ
ರಾಂಚಿ ಹಲವಾರು ಜಾತಿ,ಜನಾಂಗ ಮತ್ತು ವಿಭಿನ್ನ ವರ್ಗಗಳಿಗೆ ಆಶ್ರಯವಾಗಿದೆ. ಎಲ್ಲಾ ಹಬ್ಬಗಳ ನ್ನುಹರುಷ,ಉಲ್ಲಾಸ ಮತ್ತು ವೈಭವದಿಂದ ಸೌಹಾರ್ದಯುತವಾಗಿ ಆಚರಿಸಲಾಗುತ್ತದೆ. ರಜಾ ದಿನಗಳಲ್ಲಿ ಜನರು ವಿವಿಧ ಪ್ರದೇಶಗಳಿಂದ ಇಲ್ಲಿಗೆ ಭೇಟಿ ನೀಡಿ ಮನರಂಜನೆಗೆ ಕಾಲ ಕಲೆಯುತ್ತಾರೆ.
ಉದ್ಯಾನಗಳು ಮತ್ತು ವಿಶ್ರಾಂತಿ ತಾಣಗಳು
ರಾಂಚಿಯು ಅತ್ಯಂತ ಆಕರ್ಷಣೀಯ ಜಲಪಾತಗಳುಳ್ಳ ನಗರ.
ಇವುಗಳಲ್ಲದೇ ಇನ್ನೂ ಅನೇಕ ಉದ್ಯಾನ ವನಗಳಿವೆ(ಬಹುತೇಕವುಗಳಲ್ಲಿ ಉಚಿತ ಪ್ರವೇಶ).ಆದರೆ ಹಲವಾರು ತೆರೆದ ಆಟದ ಮೈದಾನಗಳು ಸರ್ಕಾರದ ಆಡಳಿತದ ಹಸ್ತಕ್ಷೇಪದಿಂದ ಮರೆಯಾಗುತ್ತಿವೆ.ಸರ್ಕಾರಿ ಜಮೀನುಗಳ ಆಕ್ರಮಿಸುವಿಕೆ ಅವ್ಯಾಹತವಾಗಿದೆ.
ಮಾಧ್ಯಮ
ನಗರದಲ್ಲಿ ಹಲವಾರು ಸುದ್ದಿ ಪತ್ರಿಕೆಗಳಿವೆ,ಇದರಲ್ಲಿ ಅತ್ಯಂತ ಹಳೆಯ ಮತ್ತು ಹೆಚ್ಚು ಪ್ರಸಾರ ಹೊಂದಿದ್ದೆಂದರೆ ರಾಂಚಿ ಎಕ್ಸ್ ಪ್ರೆಸ್ (?). ಪ್ರಸಾರ ಹಿಚ್ಚಿರುವ ಹಿಂದೂಸ್ತಾನ್, ದೈನಿಕ್ ಜಾಗರಣ್  , ಪ್ರಭಾತ್ ಖಬರ್ ಮತ್ತು ಆಜ್ ಡೈಲಿ . ಇಂಗ್ಲಿಷ್ ದಿನಪತ್ರಿಕೆಗಳಲ್ಲಿ ದಿ ಟೈಮ್ಸ್ ಆಫ್ ಇಂಡಿಯಾ, ಹಿಂದೂಸ್ತಾನ್ ಟೈಮ್ಸ್ ಮತ್ತು ದಿ ಪಯೋನರ್   ಉತ್ತಮ ಪ್ರಸರ ಹೊಂದಿವೆ.ಬಂಗಾಳಿ ದಿನಪತ್ರಿಕೆಗಳಾದ ಆನಂದ ಬಜಾರ್ ಪತ್ರಿಕಾ ಮತ್ತು ಬಾರ್ಟ್ ಮನ್.
AIR (ಆಲ್ ಇಂಡಿಯಾ ರೇಡಿಯೊ)ಅಲ್ಲದೇ ವಿವಿಧ ಭಾರತಿ 103,3 ಎಫ್ .ಎಮ್ ,ರೇಡಿಯೊ ಚಾನಲ್ಸ್ ಇತ್ಯಾದಿ. ರೇಡಿಯೊ ಮಂತ್ರ 91.9ಎಫ್ .ಎಂ...(ಲೈಫ್ ಕಾ ಮಂತ್ರ)ಇದು ದೈನಿಕ್ ಜಾಗರಣ ಹೌಸ್ ನಿಂದ ನದೆಸಲ್ಪಡುತ್ತದೆ. ಬಿಗ್ 92.7 ಎಫ್ ,ಎಂ ಇದು ಅನಿಲ ಅಂಬಾನಿ ಮತ್ತು ಆಡ್ ಲ್ಯಾಬ್ಸ್ ನವರ ಜಂಟಿ ಹೂಡಿಕೆ.104.8ರೇಡಿಯೊ ಧೂಮ್ ನ್ನು ಪ್ರಭಾತ್ ಖಬರ್ ಇತ್ತೀಚಿನ ದಿನಗಳಲ್ಲಿ ನಡೆಸುತ್ತಿದೆ.ಅಲ್ಲದೇB.A.Gಗ್ರುಪ್ ನ 106.4 ಎಫ್ ,ಎಂ ರೇಡಿಯಿ ಧಮಾಲ್ ರಾಂಚಿಯಲ್ಲಿನ Fm ಚಾನಲ್ ಜಾಲವನ್ನು ನಿರ್ವಹಿಸುತ್ತದೆ.
ಕ್ರೀಡೆಗಳು
ಕ್ರಿಕೆಟ್ ರಾಂಚಿಯ ಜನಪ್ರಿಯ ಕ್ರೀಡೆ ಭಾರತದ ಟೆಸ್ಟ್ ,ಏಕದಿನ ಪಂದ್ಯ ಮತ್ತು T20 ತಂಡದ ನಾಯಕನಾಗಿರುವ MS ಧೋನಿ ಇಲ್ಲಿಯೇ ಹುಟ್ಟಿ ಇಲ್ಲಿಯೇ ಬೆಳೆದಿದ್ದಾರೆ.
ಹಾಕಿ ಆಟದ ಸೌಲಭ್ಯಗಳಿಗೆ ನಗರವು ಉತ್ತಮ ವಾತಾವರಣ ನಿರ್ಮಿಸಿದೆ.ಇತ್ತೀಚಿಗೆ ನೂತನವಾಗಿ ನಿರ್ಮಿಸಿದ ಆಸ್ಟ್ರೊ ಟರ್ಫ್ ಸ್ಟೇಡಿಯಮ್ ಇದಕ್ಕೆ ಸಾಕ್ಷಿ. ಹಲವಾರು ಕ್ರೀಡಾಪಟುಗಳು ಅದರಲ್ಲೂ ಮಹಿಳಾ ಕ್ರೀಡಾಪಟುಗಳು ಜಾರ್ಖಂಡ್ ನಿಂದ ದೇಶವನ್ನು ಪ್ರತಿನಿಧಿಸಿದ್ದಾರೆ. ಜೈಪಾಲ್ ಮುಂಡಾ ಅವರು 1928ರ ಆಮ್ ಸ್ಟೆರ್ ಡ್ಯಾಮ್ ಒಲಿಂಪಿಕ್ಸ್ ನ ಭಾರತದ ಹಾಕಿ ತಂಡದ ನಾಯಕರಾಗಿದ್ದರು,ಆದರೆ ಅವರು ಫೈನಲ್ ಪಂದ್ಯದಲ್ಲಿ ಆಡಲಾಗಲಿಲ್ಲ.
- ಆಕಾಶ್ ಗೊಶಲ್ , Iಭಾರತೀಯ ಸರ್ಕಸ್ ಕಲಾವಿದ ಇಲ್ಲೇ ಜನಿಸಿದ್ದು. ಪ್ರಸಿದ್ದ ಸರ್ಕಸ್ ಕಲಾವಿದರಾದ ಫ್ರೆಂಚ್ ನ ಥೆಯೊ ಡುಮೊಥೆಯರ್ ಮತ್ತು ಈಜಿಪ್ತ್ ನ ಆಡಮ್ ಎಲ್ಕಾಡೆಮ್  ಅವರೊಂದಿಗೆ ಆತ ಕೆಲಸ ಮಾಡಿದ್ದಾರೆ.
SS ರಾಂಚಿ
ದಿ ಎಸ್ .ಎಸ್ ರಾಂಚಿ ಬ್ರಿಟಿಶ್ ಸಾರಿಗೆ ಮತ್ತು ವಸ್ತು ಸಾಗಾಟದ ಸಮುದ್ರ ಮಾರ್ಗದ ಸಾರಿಗೆಯಾಗಿದೆ. ವಿಶ್ವ ಮಹಾಯುದ್ಧ IIರಲ್ಲಿ ಅದು ಶಸ್ತ್ರಾಸ್ತ್ರ ಸಾಗಾಟ ಮತ್ತು HMS ರಾಂಚಿ ಯಾಗಿ ಪಾಲ್ಗೊಂಡಿತ್ತು. ಇದು ಪೆನಿನ್ಸುಲರ್ & ಒರಿಂಟಲ್ ಸ್ಟೀಮ್ ನೇವಿಗೇಶನ್ ಕಂಪನಿ(P&O)ಗಾಗಿ ನಿರ್ಮಿಸಲ್ಪಟ್ಟಿತು.ಇಂಗ್ಲೆಂಡಿನ ಹಾಥೊರ್ನ್ ಲೆಸ್ಲಿ &ಕಂ ಯಿಂದ ನ್ಯುಕ್ಯಾಸ್ಟಲ್ ಅಪಾನ್ ಟೈನೆನಲ್ಲಿ ಇದನ್ನು ಸಿದ್ದಪಡಿಸಲಾಯಿತು.ಇದರ ಕಾರ್ಯಾರಂಭವು ಜನವರಿ24,1925ರಲ್ಲಾಯಿತು. ರಾಂಚಿ ಎಂಬ ನಾಮಕರಣದೊಂದಿಗೆ ಅದು ನಿಯಮಿತವಾಗಿ ಇಂಗ್ಲೆಂಡ್ ಮತ್ತು ಬಾಂಬೆ,ಭಾರತದ ನಡುವೆ ಸಂಚರಿಸಿತು. ನಂತರ ಅದು ದೂರದ ಪೂರ್ವ ದಿಕ್ಕಿನೆಡೆಗೆ ಸಾಗಿತು. ಒಟ್ಟು ಅದರಲ್ಲಿ 600 ಪ್ರವಾಸಿಗರಿದ್ದರು.
ಸಾಫ್ಟ್ ವೇರ್ ಕಂಪನಿಗಳು
ಸಾಫ್ಟ್ ಫಾನಾಟಿಕ್ಸ್ ಸಾಫ್ಟ್ ವೇರ್ ಟೆಕ್ನಾಲಜೀಸ್(p) ಲಿ.
ಸಾಫ್ಟ್ ಫನಾಟಿಕ್ಸ್ 2007ರಲ್ಲಿ ಆರಾಂಭಗೊಂಡದ್ದು ಸ್ಥಳೀಯರಿಗೆ ಸೇವಾ ಸೌಲಭ್ಯ ಒದಗಿಸಲು 2007ರಲ್ಲಿ ಆರಂಭ. ಕಂಪನಿ ವೆಬ್ ಸೈಟ್
ಗ್ಯಾಲರಿ
file:///C:/Users/hp%20notebook/Pictures/23032010325.jpg
ಬಾಹ್ಯ ಕೊಂಡಿಗಳು
ವರ್ಗ:ಜಾರ್ಖಂಡ್ ನಲ್ಲಿರುವ ನಗರಗಳುಇ ಮತ್ತು ಪಟ್ಟಣಗಳು ವರ್ಗ:ಭಾರತೀಯ ರಾಜಧಾನಿ ನಗರಗಳು ವರ್ಗ:ರಾಂಚಿ ವರ್ಗ:ಜಾರ್ಖಂಡ್ ವರ್ಗ:ರಾಂಚಿ ರೈಲ್ವೆ ವಿಭಾಗ ವರ್ಗ:ಭಾರತೀಯ ರೈಲ್ವೆಗಳ ವಿಭಜನೆ ವರ್ಗ:ಆಗ್ನೇಯ ರೈಲ್ವೆ(ಭಾರತ) ವಲಯ ವರ್ಗ:ರಾಂಚಿ ಜಿಲ್ಲೆ ವರ್ಗ:ನಗರಗಳು
ಕ್ಯೂರಸೊ
thumb ಕ್ಯೂರಸೊ ಕೂರಸಾವ್ ದ್ವೀಪದ ಮೇಲೆ ಬೆಳೆಯಲಾಗುವ ಲರಾ ಸಿಟ್ರಸ್ ಹಣ್ಣಿನ ಒಣ ಸಿಪ್ಪೆಯಿಂದ ಪರಿಮಳಯುಕ್ತವಾಗಿಸಿದ ಮದ್ಯ. ಕಿತ್ತಳೆಯನ್ನು ಹೋಲುವ ಒಂದು ಸ್ಥಳಿಯವಲ್ಲದ ಸಸ್ಯವಾದ ಲರಾ ಸ್ಪ್ಯಾನಿಷ್ ಅನ್ವೇಷಕರಿಂದ ಕಸಿ ಮಾಡಲಾದ ಸಿಹಿ ವಲೆನ್ಸಿಯಾ ಕಿತ್ತಳೆಯಿಂದ ಅಭಿವೃದ್ಧಿಗೊಂಡಿತು. ಕೂರಸಾವ್‍ನ ಪೋಷಕಾಂಶ ಕೊರತೆಯಿದ್ದ ಮಣ್ಣು ಮತ್ತು ಶುಷ್ಕ ವಾಯುಗುಣವು ವಲೆನ್ಸಿಯಾ ಕೃಷಿಗೆ ಅನುಚಿತವೆಂದು ಸಾಬೀತಾಯಿತು, ಪರಿಣಾಮ ಮರಗಳಲ್ಲಿ ಚಿಕ್ಕ, ಕಹಿ ಹಣ್ಣು.
ವರ್ಗ:ಮದ್ಯಗಳು
ಏನ್ ಸ್ವಾಮಿ ಅಳಿಯಂದ್ರೆ
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು
ವಿಯೆಟ್ನಾಮಿನ ಭಾಷೆ
ವಿಯೆಟ್ನಾಮಿನ ಭಾಷೆ (ತಿಯೆಂಗ್ ವಿಯೆಟ್) ವಿಯೆಟ್ನಾಮ್ ದೇಶದ ಅಧಿಕೃತ ಭಾಷೆ. ಇದು ಆಸ್ಟ್ರೊ-ಏಷ್ಯಾಟಿಕ್ ಭಾಷಾ ಕುಟುಂಬಕ್ಕೆ ಸೇರಿದ್ದು, ಸುಮಾರು ೮೦ ಮಿಲಿಯನ್ ಜನರ ಮಾತೃಭಾಷೆಯಾಗಿದೆ. ಅನೇಕ ಪದಗಳನ್ನು ಚೀನಾದ ಭಾಷೆಯಿಂದ ಎರವಲು ಪಡೆದಿರುವ ಈ ಭಾಷೆಗೆ ಮೊದಲು ಚೀನಿ ಬರವಣಗೆಯನ್ನು ಉಪಯೋಗಿಸಲಾಗುತ್ತಿತ್ತು. ಈಗ ಲ್ಯಾಟಿನ್ ಅಕ್ಷರಮಾಲೆಯನ್ನು ಆಧಾರಿತ ಬರವಣಗೆ ಪದ್ಧತಿಯನ್ನು ಉಪಯೋಗಿಸಲಾಗುತ್ತದೆ.
ವರ್ಗ:ವಿಯೆಟ್ನಾಮ್ ವರ್ಗ:ಏಷ್ಯಾದ ಭಾಷೆಗಳು ವರ್ಗ:ಆಸ್ಟ್ರೋ-ಏಷ್ಯಾಟಿಕ್ ಭಾಷೆಗಳು
ಲಡಾಖಿ (ಗೋವಿನ ತಳಿ)
ಲಡಾಖಿಯು ಭಾರತದ ಲಡಾಖ್ ಪ್ರಾಂತ್ಯದ ಹಸುವಿನ ತಳಿ. ಇದು ಸಣ್ಣಗಾತ್ರದ ಕುಳ್ಳ ನಿಲುವಿನ ತಳಿಗಳಾಗಿದ್ದು ಅತಿ ಶೀತ ಮತ್ತು ಕಡಿಮೆ ಆಮ್ಲಜನಕ ಇರುವವಾತಾವರಣಕ್ಕೆ ಹೊಂದಿಕೊಂಡಂತಹ ತಳಿಯಾಗಿದೆ.
ದೇಹಲಕ್ಷಣಗಳು
ಇದರ ದೇಹವು ಸಣ್ಣಗಾತ್ರದ್ದು ಕಾಲುಗಳು ಗಿಡ್ಡವಾಗಿರುತ್ತವೆ. ಬಣ್ಣ ಗಾಢ ಕಪ್ಪು ಅಥವಾ ಕಂದು. ಕೊಂಬುಗಳು ಮೇಲ್ಭಾಗಕ್ಕೆ ಮತ್ತು ಮುಂಭಾಗಕ್ಕೆ ತಿರುಗಿ ಹಣೆಯ ಕಡೆ ಚೂಪಾಗಿ ತಿರುಗಿಕೊಂಡಿರುತ್ತದೆ. ಹಣೆಯು ಸಣ್ಣದಾಗಿ ನೇರವಾಗಿದ್ದು ಕೂದಲುಗಳಿಂದ ಕೂಡಿರುತ್ತದೆ. ಮುಖವು ಸ್ವಲ್ಪ ಉದ್ದವಾಗಿರುತ್ತದೆ. ಕೆಚ್ಚಲು ಸಣ್ಣದಾಗಿದ್ದು ಬಟ್ಟಲಾಕಾರದಲ್ಲಿರುತ್ತದೆ.
ಬಳಕೆ
ಇವು ಹಾಲಿಗಾಗಿ, ಕೆಲಸಕ್ಕಾಗಿ ಮತ್ತು ಗೊಬ್ಬರಕ್ಕಾಗಿ ಸಾಕಲ್ಪಡುತ್ತವೆ. ದಿನಕ್ಕೆ ಸುಮಾರು ೨ ರಿಂದ ೫ ಕೆ.ಜಿ.ಯಷ್ಟು ಹಾಲನ್ನು ಕೊಡುತ್ತವೆ. ಇದರ ಹಾಲು ಹೆಚ್ಚು ಕೊಬ್ಬಿನ ಅಂಶ (ಸುಮಾರು ೫%) ಹೊಂದಿದ್ದು ಮುಖ್ಯವಾಗಿ ಅದರಿಂದ ಸ್ಥಳೀಯ ಆಹಾರದಲ್ಲಿ ಬಳಕೆಯಾಗುವ ಬೆಣ್ಣೆ ಮತ್ತು ಚುರ್ಪಿ ಚೀಸ್ ತಯಾರಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಭಾರತದ ಗೋತಳಿಗಳು
ಜಯಭೇರಿ
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು
ಬಾಬಿ ಜಿಂದಾಲ್
thumb|right|250px|'ಬಾಬಿ ಜಿಂದಾಲ್' ( ೧೦, ಜೂನ್, ೧೯೭೧- )
ಬಾಬಿ ಪೀಯೂಶ್ ಜಿಂದಾಲ್, ಅಮೆರಿಕದ ಲ್ಯೂಸಿಯಾನ ರಾಜ್ಯದ, ಬ್ಯಾಟನ್ ರೌಗ್ ನಲ್ಲಿ ಜನ್ಮವೆತ್ತಿದ  ಭಾರತೀಯಮೂಲದ ವ್ಯಕ್ತಿ. ಜಿಂದಾಲ್,' ತಮ್ಮ ಅಪೂರ್ವ ಶ್ರಮ,ಬುದ್ಧಿವಂತಿಕೆ, ಹಾಗೂ ದಕ್ಷತೆಗಳಿಂದ ಅಮೆರಿಕದ ಮತದಾರರ ಮನ-ವೊಲಿಸಿ, ಲ್ಯೂಸಿಯಾನದಂತಹ ದೊಡ್ಡರಾಜ್ಯದ, ಗವರ್ನರ್ ಆಗುವ ಮೂಲಕ, ಒಂದು ಇತಿಹಾಸವನ್ನು ಸೃಷ್ಟಿಸಿದ್ದಾರೆ. ೧೯೯೧ ರಲ್ಲಿ ಬ್ರೌನ್ ವಿಶ್ವವಿದ್ಯಾಲಯದ, ಸಾಮಾಜಿಕ ನೀತಿ ವಿಷಯಗಳಲ್ಲಿ ಪದವಿ. ಆಕ್ಸ್ ಫರ್ಡ್ ನ್ಯೂ ಕಾಲೇಜ್‌ನಲ್ಲಿ,  ರಾಜ್ಯಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿ. ತದನಂತರ, ಮೆಕೆನ್ ಝಿ ಎಂಬ, ಖಾಸಗಿ ಕಂಪೆನಿಯಲ್ಲಿ ನೌಕರಿ. ಇಂದಿನವರೆವಿಗೂ, ಪಂಜಾಬಿನ ತಮ್ಮ ಜನ್ಮಸ್ಥಳವನ್ನು ಕಾಣದ ಬಾಬಿಯವರನ್ನು, ಅಲ್ಲಿನ ಜನಸ್ತೋಮ ಕಾಣಲು ತವಕಿಸುತ್ತಿದೆ. ತಾಯ್ನಾಡು, ಹಾಗೂ ಅಮೆರಿಕದಲ್ಲಿ, ಅತ್ಯಂತ ಜನಪ್ರಿಯರಾಗಿರುವ ವ್ಯಕ್ತಿ-ಬಾಬಿಜಿಂದಾಲ್
ಭಾರತೀಯ ಮೂಲದ ಪ್ರಪ್ರಥಮ ಅಮೆರಿಕನ್ ಗವರ್ನರ್
'ರಿಪಬ್ಲಿಕನ್ ಪಕ್ಷದ ಪ್ರತಿನಿಧಿ', ಭಾರತೀಯಮೂಲದ ಪೀಯೂಶ್ ಬಾಬಿ ಜಿಂದಾಲ್ ರವರು, ಅಮೆರಿಕಾದ, 'ಲ್ಯೂಸಿಯಾನ ರಾಜ್ಯದ ಗವರ್ನರ್' ಆಗಿ, ಭಾರಿ ಬಹುಮತದಿಂದ ಆಯ್ಕೆಯಾಗಿದ್ದಾರೆ. ಶನಿವಾರ ನಡೆದ ಚುನಾವಣೆಯಲ್ಲಿ ೩೬ ವರ್ಷದ, ಹುಡುಗನಂತೆ ಕಾಣುವ, ಬಾಬಿಜಿಂದಾಲ್ ರವರು, ೧೧ ಜನ ಪ್ರತಿಷ್ಠಿತ ಪ್ರತಿಸ್ಪರ್ಧಿಗಳನ್ನು ಪರಾಜಯಗೊಳಿಸುವುದರ ಮೂಲಕ ಲ್ಯೂಸಿಯಾನದ ಗವರ್ನರ್ ಆದ, ಭಾರತದ ಮೂಲದ ಪ್ರಪ್ರಥಮವ್ಯಕ್ತಿಯೆಂಬ ಹೆಗ್ಗಳಿಕೆಗೆ ಪಾತ್ರರಾದರು.
ಪಂಜಾಬ್ ನ ಪೀಯೂಶ್ ಬಾಬಿ ಜಿಂದಾಲ್,
ನಿಯತಕಾಲಿಕೆಯೊಂದರ ಸಮೀಕ್ಷೆಯ ಪ್ರಕಾರ, ಈ ಶತಮಾನದ ೧೦ ಮಂದಿ ಅಸಾಧಾರಣ ಅಮೆರಿಕಾದ ಯುವಕರ ಪೈಕಿ, ಬಾಬಿ ಜಿಂದಾಲ್, ಕೂಡ ಒಬ್ಬರು. ಈ ದಾಖಲೆ, ಭಾರತೀಯರಿಗೆ ಹೆಮ್ಮೆ ತರುವಂತಹ ಸಂಗತಿ. ಇದರಿಂದ, ೨೦೦೮ ರ ಜನವರಿ, ತಿಂಗಳಲ್ಲಿ ಗವರ್ನರ್ ಆಗಿ ಅಧಿಕಾರದ ಚುಕ್ಕಾಣಿ ಹಿಡಿಯಲು ಸಿದ್ಧರಾಗಿದ್ದಾರೆ. ಅಲ್ಲಿ ನೆರೆದಿದ್ದ ಅಪಾರ ಅಭಿಮಾನಿಗಳನ್ನುದ್ದೇಶಿಸಿ ಮಾತಾಡಿದ ಅವರು," ನಮ್ಮ ಮಾತೃಭೂಮಿಯಾದ ಲ್ಯೂಸಿಯಾನವನ್ನು ಅತ್ಯಂತ ಪ್ರಭಾವಿ ಸಂಪನ್ಮೂಲಗಳ ರಾಜ್ಯವನ್ನಾಗಿ ಮಾಡಬೇಕಾಗಿದೆ. ಅದಕ್ಕಾಗಿ,  ನಾವೆಲ್ಲ ಒಂದುಗೂಡಿ ದುಡಿಯೋಣ,"  ಎಂದರು. ಅಮೆರಿಕದ ೧೩೦ ವರ್ಷಗಳ ಇತಿಹಾಸದಲ್ಲಿ, ಪುನರ್ಘಟನೆಯಾದನಂತರ,  ರಾಜ್ಯವೊಂದರ ಮುಖ್ಯರಾಜಧಾನಿಯಲ್ಲಿ ಆಯ್ಕೆಯಾದ ಮೊದಲ  ಬಿಳಿಯೇತರ ವ್ಯಕ್ತಿ. ಇವರು ಅತಿ ಕಿರಿಯ ವಯಸ್ಸಿನಲ್ಲಿ, ಗವರ್ನರ್ ಪದವಿಯನ್ನು ಅಲಂಕರಿಸಲಿರುವ ವ್ಯಕ್ತಿ ಕೂಡ. ಆದ್ದರಿಂದ ಸದ್ಯದಲ್ಲಿಯೇ ಒಂದು ಐತಿಹಾಸಿಕ ಘಟನೆಯೊಂದಕ್ಕೆ ಕಾರಣವಾಗಲಿದ್ದಾರೆ.
' ಕ್ಯಾಥೊಲಿಕ್ ಆಗಿ ಮತಾಂತರ ಹೊಂದಿದರು
ಪೀಯೂಶ್ ಬಾಬಿ ಜಿಂದಾಲ್, ಕಿರಿವಯಸ್ಸಿನಲ್ಲೇ, ಕ್ಯಾಥೊಲಿಕ್ ಆಗಿ ಪರಿವರ್ತನೆ ಹೊಂದಿದರು. ಬಾಬಿ ಜಿಂದಾಲ್. ೧೯೯೧ ರಲ್ಲಿ ಬ್ರೌನ್ ವಿಶ್ವವಿದ್ಯಾಲಯ, ಪ್ರಾವಿಡೆನ್ಸ್,  ರೋಡ್ಸ್ ಐಲ್ಯಾಂಡ್ ನಿಂದ ವಿದ್ಯಾಭ್ಯಾಸ ಮುಗಿಸಿ, ವಾಶಿಂಟನ್ ನ,  ಮೆಕೆಂಸಿ ಕಂಪೆನಿ ಯಲ್ಲಿ ದುಡಿಯುತ್ತಿದ್ದರು. ಚುನಾವಣೆಯಲ್ಲಿ ಮತ ಚಲಾಯಿಸಿದ ಪೈಕಿ, ೬,೨೫,೦೩೬,  ಶೇ% ೫೩ ಕ್ಕಿಂತ ಹೆಚ್ಚು,  ಮತಪಡೆಯುವುದರ ಮೂಲಕ, ಭಾರಿ ಅಂತರದಿಂದ,  ಆಯ್ಕೆಯಾದರಲ್ಲದೆ,  ನವೆಂಬರ್, ೧೭, ರಂದು  ನಿಗದಿಯಾಗಿದ್ದ ಅಂತಿಮ ಹಂತದ ಚುನಾವಣೆಗಳು  (ಯಾವ ಅಭ್ಯರ್ಥಿಯೂ ಶೇ % ೫೦ ರಷ್ಟು, ಮತ ಪಡೆಯಲು ವಿಫಲವಾದಲ್ಲಿ ಮಾತ್ರ ಈ ಚುನಾವಣೆ ನಡೆಯುತ್ತದೆ. ಅಗತ್ಯವೇ ಇಲ್ಲದಂತೆ ಮಾಡಿದರು.) ಜಿಂದಾಲ್ ರ ಸಮೀಪದ ಪ್ರತಿದ್ವಂದಿಯಾದ ವಾಲ್ಟರ್ ಬೊಸ್ಸೋ (ಶೇ % ೧೮), ಉದ್ಯಮಿ ಜಾರ್ಜಸ್, ೧೪ %, ಮತ್ತು ಪೋಸ್ತರ್ ಕ್ಯಾಂಪ್ ಬೆಲ್ % ೧೩,  ಮತದಾರರ ಒಲವು ಗಳಿಸಲು ವಿಫಲರಾದರು. ಉಳಿದ ೮ ಅಭ್ಯರ್ಥಿಗಳ ಮತಗಳು ನಗಣ್ಯ. ೪ ವರ್ಷಗಳ ಹಿಂದೆ, ಸ್ಪರ್ಧಿಸಿದ್ದ, ಜಿಂದಾಲ್,  ಕ್ಯಾಥೆಲಿನ್ ಬ್ಲಾಂಕೊ,  ವಿರುದ್ಧ ಪರಾಜಿತರಾಗಿದ್ದರು. ಲ್ಯೂಸಿಯಾನದಲ್ಲಿ ೨ ವರ್ಷಗಳ ಹಿಂದೆ ಬೀಸಿದ್ದ ಚಂಡಮಾರುತದ ದಾಳಿಯಲ್ಲಿ, ಇಡಿ ಕಾಟ್ರೀನಾ-ರಾಜ್ಯ ತಲ್ಲಣಿಸಿತ್ತು. ಅದರೆ, ಪರಿಹಾರ ಕಾರ್ಯಗಳನ್ನು ಸಮರ್ಪಕವಾಗಿ ಮಾಡದೆ, ಸಾವಿರಾರು ಜನ ಮರಣವನ್ನಪ್ಪಿದರು. ಇದರ ಬಗ್ಗೆ ಟೀಕೆಗಳು ಬಹಳ ದೊಡ್ಡಪ್ರಮಾಣದಲ್ಲಿ ಪ್ರೆಸ್ಸ್ ನಲ್ಲಿ ಬಂದವು. ಆದ್ದರಿಂದ ಕ್ಯಾಥೆಲಿನ್ ಬ್ಲಾಂಕೊಅವರು, ಚುನಾವಣೆಯಲ್ಲಿ ಅಭ್ಯರ್ಥಿಯಾಗಿ ನಿಲ್ಲಲಿಲ್ಲ.
ಬಾಬಿಯವರ ಮುಂದಿರುವ ಸವಾಲುಗಳು
ಈಗ, ಬಾಬಿಯವರ ಮುಂದಿರುವ ಸವಾಲುಗಳು, ಆಡಳಿತದಲ್ಲಿ ಬಿಗಿ, ದಕ್ಷತೆಗಳನ್ನು, ತಂದು, ಭ್ರಷ್ಟಾಚಾರ ನಿರ್ಮೂಲನೆ,  ಗಳಂತಹ  ಭರವಸೆಯನ್ನು ಅಲ್ಲಿನ ನೊಂದ ಪರಿವಾರಗಳಿಗೆ ಕೊಡುವುದು ಮುಖ್ಯ. " ನಾವೆಲ್ಲಾ ಒಟ್ಟಾಗಿ ಸೇರಿ, ನಮ್ಮ ಪ್ರೀತಿಯ ತಾಯ್ನಾಡಾದ ಲ್ಯೂಸಿಯನ ರಾಜ್ಯಾಭಿವೃದ್ಧಿಗೆ ಶ್ರಮಿಸೋಣ ". ಈ ಹಿಂದೆ ಎರಡು ಬಾರಿ, ಅಮೆರಿಕ ಕಾಂಗ್ರೆಸ್ ನ ಸದಸ್ಯರಾಗಿ ಆಯ್ಕೆಯಾಗಿದ್ದರು. ತಮ್ಮ ೨೪ ನೆಯ ವಯಸ್ಸಿನಲ್ಲಿಯೇ ಲ್ಯೂಸಿಯಾನ ಸ್ಟೇಟ್ ನ ಆರೋಗ್ಯಕಾರ್ಯದರ್ಶಿಯಾಗಿ,  ಯಶಸ್ವಿ ಕಾರ್ಯನಿರ್ವಹಿಸಿದ್ದರು.
ಪರಿವಾರ
ತಂದೆ, ಚಂದೀಘಡದಿಂದ ೨೦೦ ಕಿ. ಮೀ ದೂರದ ಮಲೇರ್ ಕೊಟ್ಲಾ, ಪಟ್ಟಣದ, ಕಾನ್ಪುರ, ಎಂಬ ಪುಟ್ಟ ಗ್ರಾಮವಾಸಿ. ರಾಜ್ ಚಂದ್ ಜಿಂದಾಲ್ ೧೯೬೦ ರಲ್ಲಿ ಪಂಜಾಬ್ ನಿಂದ ಅಮೆರಿಕದ ಲ್ಯೂಸಿಯಾನ ಸ್ಟೇಟ್  ವಿಶ್ವವಿದ್ಯಾಲಯಕ್ಕೆ, ನ್ಯೂಕ್ಲಿಯರ್ ಫಿಸಿಕ್ಸ್ ವಿಷಯದಲ್ಲಿ  ಪದವಿಪಡೆಯಲು  ಆಗಮಿಸಿದ್ದರು. ತಂದೆ, ಅಮರ್ ಜಿಂದಾಲ್- ಹೆಚ್ಚು ಓದಿದವರಲ್ಲ. ಮಡದಿ, ಸುಪ್ರಿಯಜಿಂದಾಲ್, ಕ್ರಿಶ್ಚಿಯನ್ ಆಗಿ ಪರಿವರ್ತಿತಳು. ಮಕ್ಕಳು : ಸಿಲಿಯ,  ಶಾನ್,  ಹಾಗೂ, ಸ್ಲೇಡ್. ಪೀಯೂಶ್ ಬಾಬಿ ಜಿಂದಾಲ್, ತಮ್ಮ ೪  ನೆಯ ವಯಸ್ಸಿನಲ್ಲಿಯೇ,  ಬ್ರಾಂಡಿ ಬಂಚ್  ಎಂಬ  ಟೆಲಿವಿಷನ್ ಸೀರಿಯಲ್ ನೋಡುತ್ತಿದ್ದರು. ಅದರಲ್ಲಿ ಬರುವ ಪಾತ್ರ, ಬಾಬಿ, ಅವರಿಗೆ ಬಹಳ ಪ್ರಿಯವಾಯಿತಂತೆ. ಅದಕ್ಕಾಗಿ ತಮ್ಮ ತಂದೆ-ತಾಯಿಗಳಿಗೆ ನನ್ನನ್ನು, ಬಾಬಿ, ಯೆಂದು  ಕೂಗಿ- ಕರೆಯಿರಿ, ಎಂದು  ಕೇಳಿಕೊಂಡಿದ್ದರಂತೆ.
'ಚುನಾವಣೆಯಲ್ಲಿ ಗೆದ್ದರು'
ಸನ್. ೧೮೦೩ ರಲ್ಲಿ ಥಾಮಸ್ ಜೆಫರ್ಸನ್, ೧೫ ಮಿಲಿಯನ್ ಅಮೆರಿಕನ್ ಡಾಲರ್ ಹಣಕೊಟ್ಟು, ನೆಪೋಲಿಯನ್ ನಿಂದ ಲ್ಯೂಸಿಯಾನ ರಾಜ್ಯ ವನ್ನು ಖರೀದಿಸಿದ್ದರು. ಈ ಚಾರಿತ್ರಿಕ ಸ್ಥಳ, ಭೌಗೋಳಿಕವಾಗಿಯೂ, ಸಾಮಾಜಿಕವಾಗಿಯೂ ಭಿನ್ನವಾಗಿರುವುದೇ ಇದರ ಅನನ್ಯತೆ. ಫ್ರೆಂಚ್ ಭಾಷೆಯನ್ನು ಮಾತಾಡುವವರ ಸಂಖ್ಯೆ ಹೆಚ್ಚು. ಬಹುಮುಖಿ ಸಂಸ್ಕೃತಿ, ಮತ್ತು ಭಾಷೆಗಳ ನೆಲೆವೀಡು. ಒಂದು ಕಾಲದಲ್ಲಿ, ಈ ಪ್ರದೇಶ ಫ್ರಾನ್ಸ್ ನ ಒಂದು ಭಾಗವಾಗಿತ್ತು. ಲೂಯಿಗಳ ನಾಡೆಂದು ಪ್ರಸಿದ್ಧಿ. ಇಲ್ಲಿ ಪ್ರಯೋಗದಲ್ಲಿರುವ ನುಡಿಗಟ್ಟನ್ನು ಗಮನಿಸೋಣ. ಕಾಜದ್, ಫ್ರೆಂಚ್, ಲ್ಯೂಸಿಯಾನ ಕ್ರಿಯೊಲ್ ಫ್ರೆಂಚ್, ಆಫ್ರಿಕನ್ ಅಮೆರಿಕನ್, ಪ್ರಾಂಕೊ ಅಮೆರಿಕನ್, ಕೆನೆಡಿಯನ್ ಇತ್ಯಾದಿ ಭಾಷೆಗಳು. ಸ್ವಲ್ಪ ಗಹನವಾಗಿ ಯೋಚಿಸಿದರೆ, ಈ ಅಗಾಧ ಸಾಂಸ್ಕೃತಿಕ ವೈವಿಧ್ಯತೆಗಳೇ ಜಿಂದಾಲ್ ರ ಗೆಲುವಿಗೆ ಕಾರಣವಾಗಿರಬಹುದು, ಎಂಬುದು, ಹಲವರ ಅಭಿಪ್ರಾಯ. ಲ್ಯೂಸಿಯಾನರಾಜ್ಯ, ಫ್ರೆಂಚ್ ಪ್ರಾಬಲ್ಯದ ಜೊತೆಗೆ, ವರ್ಣಭೇದ, ಮತ್ತು, ಅಮೆರಿಕದ ಪೂರ್ವಾಗ್ರಹಪೀಡಿತ ನೀತಿಗೆ ಬಲಿಪಶುವಾಗಿತ್ತೆಂಬ, ಕುಖ್ಯಾತಿಗೆ ಪಾತ್ರವಾಗಿತ್ತು. ಚಂಡಮಾರುತದ ದಾಳಿ, ಜಲಾವೃತವಾದ ಕಾಟ್ರೀನ ಪ್ರದೇಶಗಳ, ನಾಗರಿಕರ ದಾರುಣ ಜೀವನದ ಹೃದಯ-ಕಲಕುವ ದೃಶ್ಯಗಳು ವಿಶ್ವದಲ್ಲೆಲ್ಲಾ ಮನೆಮಾತಾದವು. ಅಲ್ಲಿನ ಹಿಂದಿನ ಅಧಿಕಾರಿಗಳ ಸಮಯ ಪ್ರಜ್ಞಾ ಶೂನ್ಯತೆ, ಮತ್ತು ಅರಾಜಕತೆಗಳು ಅಧೀರರನ್ನಾಗಿಸಿದ್ದವು. ಆದರೆ, ಬಾಬಿಯವರ ಮನವೊಲಿಸುವ ಭರವಸೆಯ, ಹಾಗೂ ದೇಶಾಭಿಮಾನದ ನುಡಿಗಳು, ಒಳ್ಳೆಯ ಗಮನಾರ್ಹ ಪರಿಣಾಮವನ್ನು ಬೀರಿದವು.
ಪಣಂಬೂರು
ಪಣಂಬೂರು ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡಜಿಲ್ಲೆಯ ಮಂಗಳೂರು ತಾಲ್ಲೂಕಿನಲ್ಲಿ ಇದೆ. ಪಣಂಬೂರು ಮಂಗಳೂರಿನಲ್ಲಿ ಒಂದು ಪ್ರವಾಸಿ ತಾಣವಾಗಿ ಪ್ರಸಿದ್ಧವಾಗಿದೆ ಮತ್ತು ಪ್ರಮುಖ ಕೈಗಾರಿಕಾ ಪ್ರದೇಶವಾಗಿದೆ. ಪಣಂಬೂರಿನಲ್ಲಿ ನವ ಮಂಗಳೂರು ಬಂದರು ಎಂಬ ಹೆಸರಿನ ಬಂದರು ಇದೆ.
ಪಶ್ಚಿಮ ಕರಾವಳಿಯ ಆಳವಾದ ಒಳ ಬಂದರು ಮತ್ತು ಕರ್ನಾಟಕದ ಏಕೈಕ ಬಂದರುವಾಗಿದೆ. ಪ್ರಸ್ತುತ ಭಾರತದಲ್ಲಿ ಏಳನೇ ದೊಡ್ಡ ಬಂದರು ಇದಾಗಿದೆ. ಇದನ್ನು 'ಕರ್ನಾಟಕದ ಹೆಬ್ಬಾಗಿಲು ' ಎಂದು ಕರೆಯಲಾಗುತ್ತದೆ. ನವ ಮಂಗಳೂರು ಬಂದರು ಟ್ರಸ್ಟ್ ಈ ಬಂದರ್‌ ಅನ್ನು ಕಾರ್ಯನಿರ್ವಹಿಸುತ್ತಾ ಇದೆ. ಪ್ರಮುಖ ಕೈಗಾರಿಕೆಗಳಾದ ಮಂಗಳೂರು ಕೆಮಿಕಲ್ಸ್ & ಫರ್ಟಿಲೈಸರ್ಸ್ ಮತ್ತು KIOCL ಕೂಡ ಪಣಂಬೂರಿನಲ್ಲಿವೆ. ಉತ್ತರದಲ್ಲಿರುವ ಅರೇಬಿಯನ್ ಸಮುದ್ರದೊಂದಿಗೆ ಗುರುಪುರ ನದಿಯ ಸಂಗಮವಾಗುತ್ತದೆ. ಬೈಕಂಪಾಡಿ ಮತ್ತು ಜೋಕಟ್ಟೆ ಜೊತೆಗೆ ಪಣಂಬೂರು ಮಂಗಳೂರಿನ ಕೈಗಾರಿಕಾ ಪ್ರದೇಶಗಳು ಕರ್ನಾಟಕದ ಪ್ರಮುಖ ಕೈಗಾರಿಕಾ ಪ್ರದೇಶಗಳಲ್ಲಿ ಒಂದಾಗಿದೆ.
ಇತಿಹಾಸ
ಪಣಂಬೂರು ಎಂಬ ಹೆಸರು ಪಣಮ್ ಎಂಬ ಪದದಿಂದ ಬಂದಿದೆ. ಪಣಮ್ ಇದರ ಅರ್ಥ "ಹಣ" ಮತ್ತು ಊರ್ ಎಂದರೆ "ಸ್ಥಳ" ಅಥವಾ "ಗ್ರಾಮ" ಆಗಿದೆ. ತುಳುವಿನ ಊರ್‌ ಎಂದರೆ ಕನ್ನಡದ ಊರು
ಸ್ಥಳ
ಪಣಂಬೂರು ಕಡಲತೀರವು ಮಂಗಳೂರು ನಗರದ ಉತ್ತರಕ್ಕೆ 10 ಕಿಮೀ (6.2 ಮೈಲಿ) ದೂರದಲ್ಲಿದೆ. ಇದು ಕರಾವಳಿ ಕರ್ನಾಟಕದ ಅತ್ಯಂತ ಜನಪ್ರಿಯ, ಉತ್ತಮ ಸಂಪರ್ಕ ಮತ್ತು ಹೆಚ್ಚು ಭೇಟಿ ನೀಡುವ ಬೀಚ್ (ಕಡಲತೀರ) ಆಗಿದೆ. ಪಣಂಬೂರು ಕಡಲತೀರವು ಅನೇಕ ತಿನಿಸುಗಳು, ಜೀವರಕ್ಷಕರು, ದೋಣಿ ವಿಹಾರ ಇತ್ಯಾದಿಗಳನ್ನು ಹೊಂದಿದೆ. ಬೀಚ್ ಉತ್ಸವಗಳನ್ನು ಅಪರೂಪಕೊಮ್ಮೆ ಆಯೋಜಿಸಲಾಗುತ್ತದೆ. ಪಣಂಬೂರಿನಲ್ಲಿ ನಂದನೇಶ್ವರ ದೇವಸ್ಥಾನವಿದೆ. ಪಣಂಬೂರ್‌ ಬಂದರು ಸುರತ್ಕಲ್‌ ರೈಲ್ವೇ ನಿಲ್ದಾಣದ ಸಮೀಪದಲ್ಲಿದ್ದು, ಇದು ಮುಂಬೈ-ಮಂಗಳೂರು ರೈಲ್ವೆ ಮಾರ್ಗದಲ್ಲಿದೆ. ಮಂಗಳೂರು ಕೆಮಿಕಲ್ಸ್ ಮತ್ತು ಫರ್ಟಿಲೈಸರ್ಸ್, ಕುದುರೆಮುಖ ಐರನ್ ಓರ್ ಕಂಪನಿ ಲಿಮಿಟೆಡ್ ಸೇರಿದಂತೆ ಅನೇಕ ಸಣ್ಣ, ಮಧ್ಯಮ ಮತ್ತು ದೊಡ್ಡ ಪ್ರಮಾಣದ ಕೈಗಾರಿಕೆಗಳು ಪಣಂಬೂರಿನಲ್ಲಿ ಇವೆ.
ನವ ಮಂಗಳೂರು ಬಂದರು ಟ್ರಸ್ಟ್
ನವ ಮಂಗಳೂರು ಬಂದರು ಪಣಂಬೂರಿನಲ್ಲಿ ಆಳವಾದ ನೀರಿನ, ಎಲ್ಲಾ ಹವಾಮಾನ ಬಂದರು, ಇದು ಪಶ್ಚಿಮ ಕರಾವಳಿಯ ಆಳವಾದ ಒಳ ಬಂದರು ಮತ್ತು ಕರ್ನಾಟಕದ ಏಕೈಕ ಪ್ರಮುಖ ಬಂದರು ಮತ್ತು ಪ್ರಸ್ತುತ ಭಾರತದಲ್ಲಿ ಏಳನೇ ದೊಡ್ಡ ಬಂದರು. ಇದನ್ನು 'ಕರ್ನಾಟಕದ ಹೆಬ್ಬಾಗಿಲು ' ಎಂದು ಕರೆಯಲಾಗುತ್ತದೆ.
== <span id=".E0.B2.AC.E0.B2.BE.E0.B2.B9.E0.B3.8D.E0.B2.AF_.E0.B2.B8.E0.B2.82.E0.B2.AA.E0.B2.B0.E0.B3.8D.E0.B2.95.E0.B2.97.E0.B2.B3.E0.B3.81"> <span class="mw-headline" id="ಬಾಹ್ಯ_ಸಂಪರ್ಕಗಳು">ಬಾಹ್ಯ ಸಂಪರ್ಕಗಳು ==
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಬಿ .ಏನ್. ಕೆ. ಶರ್ಮ
ತಮ್ಮ ಇಡೀ ಬದುಕನ್ನೇ ಭಾಷಾಶಾಸ್ತ್ರದ ಅಧ್ಯಯನ, ಬೋಧನೆ, ಸಂಶೋಧನೆ ಹಾಗೂ ಭಾರತೀಯ ತತ್ವಶಾಸ್ತ್ರಕ್ಕೆ ಮುಡುಪಾಗಿಟ್ಟ ಕರ್ಮಯೋಗಿಯೆಂದು ಪ್ರಸಿದ್ದರಾದ ಡಾ. ಬಿ. ಎನ್. ಕೆ. ಶರ್ಮ ರವರ ಬಾಲ್ಯದ  ಹೆಸರು, 'ಭವಾನಿ ನಾರಾಯಣರಾವ್ ಶರ್ಮಾ', ಎಂದು. 'ಮಧ್ವ ಸಿದ್ಧಾಂತ'ದ ಮಹತ್ವಗಳನ್ನು ಜಗತ್ತಿಗೆ ಪರಿಚಯಿಸಿದ ಪ್ರಕಾಂಡ ಪಂಡಿತ. ಶರ್ಮರವರು, ಹುಟ್ಟಿ ಬೆಳೆದದ್ದು ಕರ್ನಾಟಕದಲ್ಲಾದರೂ, ಹೆಚ್ಚು ಸಮಯ ಕಳೆದದ್ದು ಕರ್ನಾಟಕದಿಂದ ಹೊರಗಡೆಯಲ್ಲಿ. ಶರ್ಮರವರು, ಸಂಸ್ಕೃತ ವಿದ್ವಾಂಸ,ಮೇಧಾವಿ,ಹಾಗೂ ಸುಪ್ರಸಿದ್ಧ ಭಾರತಿಯ ತತ್ವಜ್ಞಾನದಲ್ಲಿ ಪ್ರಕಾಂಡ ಪಂಡಿತರಾಗಿದ್ದ ಡಾ.ಸರ್ವೆಪಲ್ಲಿ ರಾಧಾಕೃಷ್ಣನ್ ರ ಬಳಿ ಶಿಷ್ಯತ್ವವನ್ನು ಗಳಿಸಿ, ಅವರ ಮಾರ್ಗದರ್ಶನದಲ್ಲಿ ತಮ್ಮ 'ಪಿ.ಎಚ್.ಡಿ.ಪದವಿ'ಯನ್ನು ಗಳಿಸಿದರು. ಮಹತ್ವದ ಗ್ರಂಥಗಳ ಕರ್ತೃವಾಗಿದ್ದಾರೆ.
ವಿಧ್ಯಾಭ್ಯಾಸ, ವೃತ್ತಿಜೀವನ
ಆಗಿನ ಮದ್ರಾಸ್ ನ ಚಿದಂಬರಂನ ಪ್ರಖ್ಯಾತ ಅಣ್ಣಾಮಲೈ ವಿಶ್ವವಿದ್ಯಾಲಯದಲ್ಲಿ ಉಪನ್ಯಾಸಕರಾಗಿ ಪಾದಾರ್ಪಣೆಮಾಡಿ, ವೃತ್ತಿಜೀವನವನ್ನು ಆರಂಭಿಸಿದ ಶರ್ಮರವರು,
ಸನ್ ೧೯೪೮ ರಲ್ಲಿ ದ. ಸರ್ವೇಪಲ್ಲಿ ರಾಧಾಕೃಷ್ಣರವರ ಮಾರ್ಗದರ್ಶನದಲ್ಲಿ, ಮದ್ರಾಸ್ ವಿಶ್ವ ವಿದ್ಯಾಲಯದಲ್ಲಿ ಪಿ.ಎಚ್.ಡಿ. ಗಳಿಸಿದರು. ಮುಂಬಯಿ ವಿಶ್ವವಿದ್ಯಾಲಯದ ಡಿ.ಲಿಟ್ ಪದವಿಯ ಭಾಜನರಾಗಿದ್ದಾರೆ. 'ದ್ವೈತ ಸಿದ್ಧಾಂತ'ದ ವಿಭಿನ್ನ ನೆಲೆಗಳನ್ನು ಕುರಿತು ಬೆಳಕು ಚೆಲ್ಲಲು ಪ್ರಯತ್ನಿಸಿದರು.
ಮೇರುಕೃತಿಗಳಲ್ಲಿ ಪ್ರಾಮುಖ್ಯವಾದದ್ದು
ಸಂಸ್ಕೃತ ವಲ್ಲದೆ ಆಂಗ್ಲ ಭಾಷೆಯಲ್ಲೂ ಹತ್ತಾರು ಕೃತಿಗಳನ್ನು ರಚಿಸಿದ್ದಾರೆ. ಶರ್ಮರವರ ಸಂಸ್ಕೃತ ಪಾಂಡಿತ್ಯ ಪ್ರತಿಭೆ ಮತ್ತು ಸಾಧನೆಗಳನ್ನು ಹಲವಾರು ಶ್ರೇಷ್ಠ ವಿದ್ವಾಂಸರು ಮುಕ್ತ ಕಂಠದಿಂದ ಹೊಗಳಿದ್ದಾರೆ.
ಉಲ್ಲೇಖಗಳು
<References />
ವರ್ಗ:ಸಂಸ್ಕೃತ ವಿದ್ವಾಂಸರು ವರ್ಗ:ಸಂಸ್ಕೃತ ಕನ್ನಡದ ಲೇಖಕರು. ವರ್ಗ:ಮುಂಬಯಿ ಕನ್ನಡಿಗರು
ಎಂ. ಎಸ್. ಸ್ವಾಮಿನಾಥನ್
ಜೀವನ
ಡಾ.ಎಂ.ಎಸ್.ಸ್ವಾಮಿನಾಥನ್, ಭಾರತ ದೇಶದ ಹಸಿರು ಕ್ರಾಂತಿಯ ಹರಿಕಾರರೆಂದು ಪ್ರಸಿದ್ಧರಾಗಿದ್ದಾರೆ. ಅವರು ಜನಿಸಿದ ದಿನ ಆಗಸ್ಟ್ ೭, ೧೯೨೫. ಸ್ವಾಮಿನಾಥನ್ ಅವರ ತಂದೆ ವೈದ್ಯರಾಗಿದ್ದು ಮಹಾತ್ಮ ಗಾಂಧೀಜಿಯವರ ಅನುಯಾಯಿಗಳಾಗಿದ್ದರು. ತಮ್ಮ ಪ್ರಾರಂಭಿಕ ಶಿಕ್ಷಣದ ನಂತರದಲ್ಲಿ ಸ್ವಾಮಿನಾಥನ್ ಅವರು ಕೃಷಿ ಪದವಿಗಾಗಿ ಓದಿದರು. ೧೯೪೯ರ ವರ್ಷದಲ್ಲಿ ಅವರಿಗೆ ಜೈವಿಕ ತಂತ್ರಜ್ಞಾನದಲ್ಲಿನ ಅಧ್ಯಯನಕ್ಕಾಗಿ ನೆದೆರ್ ಲ್ಯಾಂಡ್ ದೇಶದ ವಿದ್ಯಾರ್ಥಿವೇತನ ದೊರಕಿತು. ಮುಂದೆ ಅವರು ಅಮೇರಿಕಾದಲ್ಲಿ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದ ಪಿ.ಎಚ್.ಡಿ ಮತ್ತು ವಿಸ್ಕಾನ್ಸಿನ್ ವಿಶ್ವವಿದ್ಯಾನಿಲಯದಲ್ಲಿ ಉಚ್ಚತಮ ಶಿಕ್ಷಣವನ್ನು ಗಳಿಸಿದರು.
ಹಸಿರು ಕ್ರಾಂತಿ
“ಆಹಾರ ಧಾನ್ಯಗಳನ್ನು ಆಮದು ಮಾಡಿಕೊಳ್ಳುವುದೆಂದರೆ ವಿದೇಶೀ ರೈತರನ್ನು ಶ್ರೀಮಂತರನ್ನಾಗಿಸುವ ಕೈಂಕರ್ಯ” ಎಂಬುದು ಸ್ವಾಮಿನಾಥನ್ ಅವರ ಬಲವಾದ ಅಭಿಪ್ರಾಯವಾಗಿತ್ತು. ಆದ್ದರಿಂದ ಭಾರತ ದೇಶವನ್ನು ಎಲ್ಲ ರೀತಿಯ ಆಹಾರ ಧಾನ್ಯಗಳ ಆಮದುಗಳಿಂದ ಮುಕ್ತವಾಗಿಸಬೇಕೆಂಬುದು ಅವರ ಅಭಿಲಾಷೆಯಾಗಿತ್ತು. 1966ರ ವರ್ಷದಲ್ಲಿ ಸ್ವಾಮಿನಾಥನ್ ಅವರು ನವದೆಹಲಿಯ ‘ಭಾರತೀಯ ವ್ಯವಸಾಯ ಸಂಶೋಧನಾ ಕೆಂದ್ರ’ದ ನಿರ್ದೇಶಕರಾಗಿ ನೇಮಕಗೊಂಡರು. ಭಾರತೀಯ ಕೃಷಿಕರ ಮೂಲ ಅವಶ್ಯಕತೆಗಳ ಕುರಿತಾಗಿ ನೇರವಾದ ಅನುಭವ ಪಡೆಯುವ ನಿಟ್ಟಿನಲ್ಲಿ ಸ್ವಾಮಿನಾಥನ್ ಅವರು, ಮಣ್ಣಿನ ಮಕ್ಕಳಾದ ರೈತರೊಂದಿಗೆ ತಾವೂ ಬೆರೆತು ಕೈಕೆಸರು ಮಾಡಿಕೊಂಡು ಅಹರ್ನಿಶಿ ದುಡಿದರು. ಸ್ವಾಮಿನಾಥನ್ ಅವರು ಸಿದ್ಧಪಡಿಸಿದ ವರದಿಯನ್ನು ಮೆಚ್ಚಿದ ರಾಕ್ ಫೆಲ್ಲರ್ ಪ್ರತಿಷ್ಠಾನ ಅವರಿಗೆ ಆರ್ಥಿಕ ಸಹಾಯ ನೀಡಲು ಮುಂದೆ ಬಂದದ್ದರ ಅವಕಾಶವನ್ನು ಸದುಪಯೋಗ ಪಡಿಸಿಕೊಂಡ ಸ್ವಾಮಿನಾಥನ್, ಮಿಶ್ರತಳಿ ಗೋಧಿ ಬೀಜಗಳನ್ನು ಅಭಿವೃದ್ಧಿಪಡಿಸಿದರು. ಇದರ ಬಳಕೆಯ ದೆಸೆಯಿಂದಾಗಿ ಗೋಧಿ ಉತ್ಪನ್ನದಲ್ಲಿನ ಇಳುವರಿ ಹಲವು ಪಟ್ಟು ಹಿರಿದಾಗಿತ್ತು. ಈ ತೆರನಾದ ಗೋಧಿ ಬೀಜಗಳು ರೈತರಲ್ಲಿ ಸಂತಸ ಸಂಭ್ರಮೋತ್ಸಾಹಗಳನ್ನು ಮೂಡಿಸಿ ಬಹಳಷ್ಟು ರೈತರು ಪ್ರಯೋಜನ ಪಡೆಯಲಾರಂಭಿಸಿದರು. ಆಧುನಿಕ ಬೇಸಾಯ ಪದ್ಧತಿಗಳ ಅಳವಡಿಕೆಯಿಂದಾಗುವ ಪ್ರಯೋಜನಗಳನ್ನು ರೈತಾಪಿ ಜನರಿಗೆ ಮನನ ಮಾಡಿಕೊಡುವುದಕ್ಕಾಗಿ ಡಾ. ಸ್ವಾಮಿನಾಥನ್ ಅವರು ದೆಹಲಿಯ ಆಸುಪಾಸಿನಲ್ಲಿ ಸುಮಾರು ೨೦೦೦ ಪ್ರಾತಿನಿಧಿಕ ತೋಟಗಳನ್ನು ನಿರ್ಮಿಸಿದರು. ತಮ್ಮ ಅಬಿವೃದ್ಧಿಶೀಲ ಕಾಯಕದ ಪ್ರಥಮ ಹಂತದಲ್ಲಿ, 18000 ಟನ್ನುಗಳ ಮೆಕ್ಸಿಕನ್ ಗೊಧಿಯ ಬೀಜಗಳನ್ನು ಆಮದು ಮಾಡಿಕೊಳ್ಳುವ ಪ್ರಸ್ತಾಪವನ್ನು ಸರ್ಕಾರದ ಮುಂದಿರಿಸಿದರು. ಸ್ವಾಮಿನಾಥನ್ ಅವರ ಕಾರ್ಯವೈಖರಿಯಲ್ಲಿದ್ದ ಹುಮ್ಮಸ್ಸು ಮತ್ತು ಸಾಧ್ಯತೆಗಳನ್ನು ಮನಗಂಡ ಸರ್ಕಾರ ಸ್ವಾಮಿನಾಥನ್ ಅವರಿಗೆ ಉತ್ತಮ ಬೆಂಬಲ ನೀಡಿತು. ಈ ಎಲ್ಲ ಕಾರಣಗಳ ದೆಸೆಯಿಂದಾಗಿ ೧೯೬೦ರ ವರ್ಷದಲ್ಲಿ ಕೇವಲ ೧೨ ಮಿಲಿಯನ್ ಟನ್ನುಗಳ ಗೋಧಿ ಉತ್ಪಾದಿಸುತ್ತಿದ್ದ ದೇಶ ಮುಂದಿನ ದಶಕಗಳಲ್ಲಿ ೭೦ ಮಿಲಿಯನ್ ಟನ್ನುಗಳಿಗೂ ಮೀರಿದ ಉತ್ಪಾದನಾ ಸಾಮರ್ಥ್ಯಗಳಿಸಿ ಆಹಾರ ಸ್ವಾವಲಂಬನೆ ಸಾಧಿಸುವ ದಿಕ್ಕಿನಲ್ಲಿ ದಾಪುಗಾಲು ಹಾಕುತ್ತ ನಡೆಯಿತು. ಹೀಗೆ ತಮ್ಮನ್ನು ನಿತ್ಯ ಅಭಿವೃದ್ಧಿಶೀಲ ಪ್ರಯೋಗಶೀಲತೆಯಲ್ಲಿ ತೊಡಗಿಸಿಕೊಂಡ ಸ್ವಾಮಿನಾಥನ್ ಅವರು ವೈಜ್ಞಾನಿಕ ತಳಹದಿಯ ಬೇಸಾಯ ಪದ್ಧತಿಗಳ ಅನುಷ್ಠಾನದಲ್ಲಿ ತಮ್ಮ ಗಮನವನ್ನು ಕೆಂದ್ರೀಕರಿಸಿದರು. ಇದೇ “ಹಸಿರು ಕ್ರಾಂತಿ” ಎಂದು ಹೆಸರು ಪಡೆಯಿತು. ತಮ್ಮ ಈ ಸಾಧನೆಗಾಗಿ ಡಾ. ಸ್ವಾಮಿನಾಥನ್ ಅವರು “ಭಾರತದ ಹಸಿರುಕ್ರಾಂತಿಯ ಪಿತಾಮಹ” ಎಂದು ಮನೆಮಾತಾದರು.
ಕೃಷಿಯಲ್ಲಿ ಆಧುನೀಕರಣ
ಭಾರತದ ಕೃಷಿ ವರುಣನ ಕೃಪೆ ಇಲ್ಲವೇ ಅವಕೃಪೆಗೆ ಸಿಲುಕಿ ಡೋಲಾಯಮಾನವಾದ ಸ್ಥಿತಿ ಅನುಭವಿಸುವುದನ್ನು ಕಂಡ ಸ್ವಾಮಿನಾಥನ್ ‘sustainable water security system for India’ ಎಂಬ ವಿಷಯದಲ್ಲಿ ತೀವ್ರವಾದ ಚಿಂತನೆಯನ್ನು ನಡೆಸಿದರು. ಕೃಷಿ ಕ್ಷೇತ್ರದಲ್ಲಿ ಟ್ರಾಕ್ಟರ್ ಮತ್ತಿತರ ಉಳುಮೆ ಮತ್ತು ಸಾಗುವಳಿ ಯಂತ್ರಗಳ ಬಳಕೆ, ಕಳೆ ಕೀಳುವ ಯಂತ್ರಗಳ ಬಳಕೆ, ಬೆಳೆ ತೆಗೆಯುವುದಕ್ಕೂ ಯಂತ್ರಗಳ ಉತ್ಪಾದನೆ ಇವೇ ಮುಂತಾಗಿ  ಹಲವು ನಿಟ್ಟಿನಲ್ಲಿ ಅವರು ಅಭಿವೃದ್ಧಿ ಪಡಿಸಿದ ವಿಶಿಷ್ಟ ತಂತ್ರಗಳು, ಕೃಷಿ ಕ್ಷೇತ್ರದಲ್ಲಿನ ಮಹತ್ವದ ಕ್ರಾಂತಿಗೆ ಪೂರಕವಾಗಿದ್ದವು.
ಸಂಶೋಧನಾ ಕೇಂದ್ರ
ಡಾ. ಸ್ವಾಮಿನಾಥನ್ ಅವರು ೧೯೯೦ರ ವರ್ಷದಲ್ಲಿ ಎಂ. ಎಸ್. ಸ್ವಾಮಿನಾಥನ್ ರಿಸರ್ಚ್ ಫೌಂಡೆಶನ್ ಸಂಸ್ಥೆಯನ್ನು ಚೆನ್ನೈನಲ್ಲಿ ಸ್ಥಾಪಿಸಿ ಕೃಷಿಕ್ಷೇತ್ರದಲ್ಲಿನ ತಮ್ಮ ಕೊಡುಗೆಯನ್ನು ನಿರಂತರವಾಗಿ ಮುಂದುವರೆಸಿದ್ದಾರೆ. ಈ ಸಂಸ್ಥೆ ಭಾರತೀಯ ಹಳ್ಳಿಗರ ಆರ್ಥಿಕ ಸ್ವಾವಲಂಬನೆಗಾಗಿ ಮಹತ್ವದ ಕಾಯಕ ನಡೆಸುತ್ತಿದೆ.
ಮಾದರಿ ವ್ಯಕ್ತಿತ್ವ
ಹೀಗೆ ಸ್ವಾಮಿನಾಥನ್ ಅವರ ಬದುಕು ಕಠಿಣ ಪರಿಶ್ರಮ ಮತ್ತು ಅರ್ಪಣಾ ಮನೋಭಾವಗಳ ಉದ್ದೀಪನ ಶಕ್ತಿಯಾಗಿದ್ದು ದೇಶಭಕ್ತಿಯ ಹಾದಿಯಲ್ಲಿ  ಒಬ್ಬ ವ್ಯಕ್ತಿ ಯಾವ ರೀತಿ ಬದುಕಬೇಕೆಂಬುದಕ್ಕೆ ಮಾದರಿಯಂತಿದೆ.
ಉಲ್ಲೇಖ
ವರ್ಗ: ವಿಜ್ಞಾನಿಗಳು ವರ್ಗ: ಕೃಷಿ ವಿಜ್ಞಾನಿಗಳು ವರ್ಗ: ಹಸಿರುಕ್ರಾಂತಿ
ತಂತ್ರಾಂಶ ಪರೀಕ್ಷೆ
ತಂತ್ರಾಂಶ ಪರೀಕ್ಷೆ ಎಂಬುದು ಒಂದು ಕ್ರಮಬದ್ಧವಾದ ಪರೀಕ್ಷೆಯಾಗಿದ್ದು, ಪರೀಕ್ಷೆಗೆ ಒಳಪಟ್ಟಿರುವ ಉತ್ಪನ್ನ ಅಥವಾ ಸೇವೆಯ ಗುಣಮಟ್ಟದ ಕುರಿತಾದ ಮಾಹಿತಿಯನ್ನು ಮಧ್ಯಸ್ಥಗಾರರಿಗೆ ಒದಗಿಸಲು ಇದನ್ನು ನಡೆಸಲಾಗುತ್ತದೆ. ವ್ಯವಹಾರದ ಅಸ್ತಿತ್ವವು ತಂತ್ರಾಂಶದ ಅನುಷ್ಠಾನದ ಅಪಾಯಗಳನ್ನು ಗ್ರಹಿಸುವುದಕ್ಕೆ ಮತ್ತು ಅರ್ಥಮಾಡಿಕೊಳ್ಳುವುದಕ್ಕೆ ಅನುವು ಮಾಡಿಕೊಡುವ ದೃಷ್ಟಿಯಿಂದ, ತಂತ್ರಾಂಶದ ಒಂದು ವಸ್ತುನಿಷ್ಠ, ಸ್ವತಂತ್ರ ನೋಟವನ್ನೂ ಸಹ ತಂತ್ರಾಂಶ ಪರೀಕ್ಷೆಯು ಒದಗಿಸುತ್ತದೆ. ತಂತ್ರಾಂಶದ ದೋಷಗಳನ್ನು ಕಂಡುಹಿಡಿಯುವ ಆಶಯದೊಂದಿಗಿನ ಒಂದು ಕಾರ್ಯಸೂಚಿ ಅಥವಾ ಅನ್ವಯಿಕೆಯನ್ನು ಕಾರ್ಯಗತಗೊಳಿಸುವ ಪ್ರಕ್ರಿಯೆಯು ಸದರಿ ಪರೀಕ್ಷಾ ಕೌಶಲಗಳಲ್ಲಿ ಸೇರಿಕೊಂಡಿದೆಯಾದರೂ, ಕೌಶಲಗಳು ಅಷ್ಟಕ್ಕೇ ಸೀಮಿತಗೊಂಡಿಲ್ಲ.
ಒಂದು ತಂತ್ರಾಂಶ ಕಾರ್ಯಸೂಚಿ/ಅನ್ವಯಿಕೆ/ಉತ್ಪನ್ನವು ಈ ಕೆಳಕಂಡ ಚಟುವಟಿಕೆಗಳನ್ನು ಕೈಗೊಳ್ಳಬಲ್ಲದು ಎಂಬ ಅಂಶವನ್ನು ಆಧಾರವಾಗಿರಿಸಿಕೊಂಡು, ಕ್ರಮಬದ್ಧಗೊಳಿಸುವುದರ ಮತ್ತು ಪರಿಶೀಲಿಸುವುದರ ಪ್ರಕ್ರಿಯೆಯಾಗಿಯೂ ತಂತ್ರಾಂಶ ಪರೀಕ್ಷೆಯನ್ನು ವ್ಯಾಖ್ಯಾನಿಸಬಹುದು:
ಅಳವಡಿಸಿಕೊಳ್ಳಲ್ಪಟ್ಟ ಪರೀಕ್ಷಾ ವಿಧಾನವನ್ನು ಅವಲಂಬಿಸಿ, ಅಭಿವೃದ್ಧಿ ಪ್ರಕ್ರಿಯೆಯಲ್ಲಿನ ಯಾವುದೇ ಸಮಯದಲ್ಲಿ ತಂತ್ರಾಂಶ ಪರೀಕ್ಷೆಯನ್ನು ಅನುಷ್ಠಾನಗೊಳಿಸಬಹುದು. ಆದಾಗ್ಯೂ, ಅವಶ್ಯಕತೆಗಳು ವಿಶದೀಕರಿಸಲ್ಪಟ್ಟ ನಂತರ ಮತ್ತು ಸಂಕೇತಿಸುವ ಪ್ರಕ್ರಿಯೆಯು ಸಂಪೂರ್ಣಗೊಳಿಸಲ್ಪಟ್ಟ ನಂತರ ಬಹುಪಾಲು ಪರೀಕ್ಷಾ ಪ್ರಯತ್ನವು ನಡೆಯುತ್ತದೆ. ಹಾಗೆನ್ನಬಹುದಾದ ಪರೀಕ್ಷೆಯ ವಿಧಾನಶಾಸ್ತ್ರವು, ಅಳವಡಿಸಿಕೊಂಡ ತಂತ್ರಾಂಶ ಅಭಿವೃದ್ಧಿಯ ವಿಧಾನಶಾಸ್ತ್ರದಿಂದ ನೆರವೇರಿಸಲ್ಪಡುತ್ತದೆ.
ವಿಭಿನ್ನ ತಂತ್ರಾಂಶ ಅಭಿವೃದ್ಧಿ ಮಾದರಿಗಳು ಅಭಿವೃದ್ಧಿ ಪ್ರಕ್ರಿಯೆಯಲ್ಲಿನ ವಿಭಿನ್ನ ಘಟ್ಟಗಳೆಡೆಗೆ ಪರೀಕ್ಷಾ ಪ್ರಯತ್ನವನ್ನು ಕೇಂದ್ರೀಕರಿಸುತ್ತವೆ. ಅಗೈಲ್‌‌‌ನಂಥ ಹೊಸದಾದ ಅಭಿವೃದ್ಧಿ ಮಾದರಿಗಳು ಅನೇಕವೇಳೆ ಪರೀಕ್ಷಾ ಪ್ರೇರಿತ ಅಭಿವೃದ್ಧಿಯನ್ನು ಅಳವಡಿಸಿಕೊಳ್ಳುತ್ತವೆ ಮತ್ತು ಪರೀಕ್ಷೆಯ ಒಂದು ವರ್ಧಿಸಲ್ಪಟ್ಟ ಅಥವಾ ಅಭಿವೃದ್ಧಿಪಡಿಸಲ್ಪಟ್ಟ ಭಾಗವು ಪರೀಕ್ಷಕರ ಒಂದು ಔಪಚಾರಿಕ ತಂಡಕ್ಕೆ ತಲುಪುವುದಕ್ಕೆ ಮುಂಚಿತವಾಗಿ, ಅದನ್ನು ಅಭಿವರ್ಧಕರ ಅಧೀನದಲ್ಲಿ ಇರಿಸುತ್ತದೆ. ಹೆಚ್ಚು ಸಾಂಪ್ರದಾಯಿಕವಾಗಿರುವ ಮಾದರಿಯೊಂದರಲ್ಲಿ, ಪರೀಕ್ಷಾ ನೆರವೇರಿಕೆಯ ಬಹುಭಾಗವು ಅವಶ್ಯಕತೆಗಳು ವಿಶದೀಕರಿಸಲ್ಪಟ್ಟ ನಂತರ ಹಾಗೂ ಸಂಕೇತಿಸುವ ಪ್ರಕ್ರಿಯೆಯು ಸಂಪೂರ್ಣಗೊಳಿಸಲ್ಪಟ್ಟ ನಂತರ ಸಂಭವಿಸುತ್ತದೆ.
ಸ್ಥೂಲ ನೋಟ
ತಂತ್ರಾಂಶದೊಳಗಿನ ಎಲ್ಲಾ ದೋಷಗಳನ್ನು ಪರೀಕ್ಷೆಯು ಎಂದಿಗೂ ಸಂಪೂರ್ಣವಾಗಿ ಗುರುತಿಸಲಾರದು. ಅದರ ಬದಲಿಗೆ, ತಪ್ಪಾಗದ ಮಾರ್ಗಸೂಚಿಗಳಿಗೆ ಪ್ರತಿಯಾಗಿ ಉತ್ಪನ್ನದ ಸ್ಥಿತಿಗತಿ ಮತ್ತು ವರ್ತನೆಯನ್ನು ಹೋಲಿಸುವ ಒಂದು ಗುಣದೋಷ ವಿವೇಚನೆ ಅಥವಾ ಹೋಲಿಕೆ ಯನ್ನು ಇದು ಒದಗಿಸುತ್ತದೆ; 'ತಪ್ಪಾಗದ ಮಾರ್ಗಸೂಚಿಗಳು' ಎಂಬುದು, ಸಮಸ್ಯೆಯೊಂದನ್ನು ಗುರುತಿಸಲೆಂದು ಪರಿಣಿತರು ಆಧಾರವಾಗಿಟ್ಟುಕೊಳ್ಳುವ ತತ್ತ್ವಗಳು ಅಥವಾ ಕಾರ್ಯವಿಧಾನಗಳಾಗಿರುತ್ತವೆ. ನಿರ್ದಿಷ್ಟ ವಿವರಣೆಗಳು, ಒಡಂಬಡಿಕೆಗಳು, ಹೋಲಿಸಬಹುದಾದ ಉತ್ಪನ್ನಗಳು, ಅದೇ ಉತ್ಪನ್ನದ ಹಿಂದಿನ ಆವೃತ್ತಿಗಳು, ಆಶಿಸಲ್ಪಟ್ಟ ಅಥವಾ ನಿರೀಕ್ಷಿಸಲ್ಪಟ್ಟ ಉದ್ದೇಶದ ಕುರಿತಾದ ತೀರ್ಮಾನಗಳು, ಬಳಕೆದಾರರ ಅಥವಾ ಗ್ರಾಹಕರ ನಿರೀಕ್ಷೆಗಳು, ಸುಸಂಬದ್ಧ ಪ್ರಮಾಣಕಗಳು, ಅನ್ವಯಿಸುವ ಕಾನೂನುಗಳು, ಅಥವಾ ಇತರ ಮಾನದಂಡಗಳನ್ನು ಈ ತಪ್ಪಾಗದ ಮಾರ್ಗಸೂಚಿಗಳು ಒಳಗೊಂಡಿರಬಹುದಾದರೂ ಅವು ಅಷ್ಟಕ್ಕೇ ಸೀಮಿತಗೊಂಡಿಲ್ಲ.
ಪ್ರತಿ ತಂತ್ರಾಂಶ ಉತ್ಪನ್ನವೂ ಒಂದು ಉದ್ದಿಷ್ಟ ಶ್ರೋತೃವರ್ಗವನ್ನು ಹೊಂದಿರುತ್ತದೆ. ಉದಾಹರಣೆಗೆ, ವಿಡಿಯೋ ಆಟದ ತಂತ್ರಾಂಶಕ್ಕೆ ಸಂಬಂಧಿಸಿದಂತಿರುವ ಶ್ರೋತೃವರ್ಗವು ಬ್ಯಾಂಕಿಂಗ್‌ ತಂತ್ರಾಂಶಕ್ಕೆ ಸಂಬಂಧಿಸಿದಂತಿರುವ ಶ್ರೋತೃವರ್ಗಕ್ಕಿಂತ ಸಂಪೂರ್ಣವಾಗಿ ವಿಭಿನ್ನವಾಗಿರುತ್ತದೆ. ಆದ್ದರಿಂದ, ಸಂಸ್ಥೆಯೊಂದು ತಂತ್ರಾಂಶ ಉತ್ಪನ್ನವೊಂದನ್ನು ಅಭಿವೃದ್ಧಿಪಡಿಸುವಾಗ ಅಥವಾ ಅದರಲ್ಲಿ ಹೂಡಿಕೆ ಮಾಡುವಾಗ, ಅದು ತಂತ್ರಾಂಶ ಉತ್ಪನ್ನದ ಕುರಿತಾಗಿ ಒಂದಷ್ಟು ಮೌಲ್ಯ ನಿರ್ಣಯವನ್ನು ಕೈಗೊಳ್ಳುತ್ತದೆ; ಅಂದರೆ, ಸದರಿ ತಂತ್ರಾಂಶ ಉತ್ಪನ್ನವು ಅದರ ಆಂತ್ಯಿಕ-ಬಳಕೆದಾರರಿಗೆ, ಅದರ ಉದ್ದಿಷ್ಟ ಶ್ರೋತೃವರ್ಗಕ್ಕೆ, ಅದರ ಖರೀದಿದಾರರಿಗೆ, ಮತ್ತು ಇತರ ಮಧ್ಯಸ್ಥಗಾರರಿಗೆ ಸ್ವೀಕಾರಯೋಗ್ಯವಾಗುತ್ತದೆಯೇ ಎಂಬುದನ್ನು ಸಂಸ್ಥೆಯು ನಿರ್ಣಯಿಸುತ್ತದೆ. ತಂತ್ರಾಂಶ ಪರೀಕ್ಷೆ ಎಂಬುದು ಈ ಮೌಲ್ಯ ನಿರ್ಧಾರಣೆಯನ್ನು ಕೈಗೊಳ್ಳಲು ಪ್ರಯತ್ನಿಸುವುದರ ಪ್ರಕ್ರಿಯೆಯಾಗಿದೆ.
NIST ವತಿಯಿಂದ 2002ರಲ್ಲಿ ನಡೆಸಲ್ಪಟ್ಟ ಅಧ್ಯಯನವೊಂದು ವರದಿ ಮಾಡಿರುವ ಪ್ರಕಾರ, ತಂತ್ರಾಂಶದ ದೋಷಗಳಿಂದಾಗಿ U.S. ಆರ್ಥಿಕತೆಗೆ ವಾರ್ಷಿಕವಾಗಿ 59.5 ಶತಕೋಟಿ $ನಷ್ಟು ವೆಚ್ಚವಾಗುತ್ತಿದೆ. ಒಂದು ವೇಳೆ ಉತ್ತಮವಾದ ತಂತ್ರಾಂಶ ಪರೀಕ್ಷೆಯನ್ನು ನಿರ್ವಹಿಸಿದ್ದೇ ಆದಲ್ಲಿ, ಈ ವೆಚ್ಚದ ಮೂರನೇ ಒಂದಕ್ಕಿಂತ ಹೆಚ್ಚು ಭಾಗವನ್ನು ತಪ್ಪಿಸಬಹುದಾಗಿದೆ.
ಇತಿಹಾಸ
ದೋಷಗಳ ತೆಗೆದುಹಾಕುವಿಕೆಯನ್ನು ಪರೀಕ್ಷೆಯಿಂದ ಪ್ರತ್ಯೇಕಿಸುವುದರ ಪ್ರಕ್ರಿಯೆಯನ್ನು ಆರಂಭದಲ್ಲಿ ಗ್ಲೆನ್‌ಫೋರ್ಡ್‌ J. ಮೈಯರ್ಸ್‌ ಎಂಬಾತ 1979ರಲ್ಲಿ ಪರಿಚಯಿಸಿದ. ಒಡೆಯುವಿಕೆಯ ಪರೀಕ್ಷೆಯ ಮೇಲೆ ಅವನ ಗಮನವಿತ್ತಾದರೂ ("ದೋಷವೊಂದನ್ನು ಕಂಡುಹಿಡಿಯುವ ಪರೀಕ್ಷೆಯೊಂದು ಯಶಸ್ವಿ ಪರೀಕ್ಷೆ ಎನಿಸಿಕೊಳ್ಳುತ್ತದೆ" ), ದೋಷಗಳನ್ನು ತೆಗೆದುಹಾಕುವಿಕೆಯಂಥ ಮೂಲಭೂತ ಅಭಿವೃದ್ಧಿ ಚಟುವಟಿಕೆಗಳನ್ನು ಪರಿಶೀಲನೆಯಿಂದ ಪ್ರತ್ಯೇಕಿಸುವಲ್ಲಿನ ತಂತ್ರಾಂಶ ಎಂಜಿನಿಯರಿಂಗ್‌ ಸಮುದಾಯದ ಬಯಕೆಯನ್ನು ಇದು ವಿಶದಗೊಳಿಸಿತು. 1988ರಲ್ಲಿ ಡೇವ್ ಗೆಲ್‌ಪೆರಿನ್‌ ಮತ್ತು ವಿಲಿಯಂ C. ಹೆಟ್‌ಜೆಲ್‌ ಎಂಬಿಬ್ಬರು ತಂತ್ರಾಂಶ ಪರೀಕ್ಷೆಯಲ್ಲಿನ ಹಂತಗಳು ಮತ್ತು ಗುರಿಗಳನ್ನು ಈ ಕೆಳಕಂಡ ಘಟ್ಟಗಳಲ್ಲಿ ವರ್ಗೀಕರಿಸಿದರು:
ಕಾರ್ಯತ್ಮಕ ಪರೀಕ್ಷೆಗೆ ಎದುರಾಗಿ ಕಾರ್ಯತ್ಮಕವಲ್ಲದ ಪರೀಕ್ಷೆ
ಸಂಕೇತದ ಒಂದು ನಿರ್ದಿಷ್ಟ ಕ್ರಮ ಅಥವಾ ಕ್ರಿಯೆಯನ್ನು ಪರಿಶೀಲಿಸುವ ಚಟುವಟಿಕೆಗಳಿಗೆ ಕಾರ್ಯತ್ಮಕ ಪರೀಕ್ಷೆ ಎಂದು ಉಲ್ಲೇಖಿಸಲಾಗುತ್ತದೆ. ಸಂಕೇತದ ಅವಶ್ಯಕತೆಗಳ ದಾಖಲೆ ಸಂಗ್ರಹಣದಲ್ಲಿ ಇವು ಸಾಮಾನ್ಯವಾಗಿ ಕಂಡುಬರುತ್ತವೆಯಾದರೂ, ಬಳಕೆಯ ಪ್ರಕರಣಗಳು ಅಥವಾ ಬಳಕೆದಾರರ ಕಥೆಗಳನ್ನು ಆಧರಿಸಿ ಕೆಲವೊಂದು ಅಭಿವೃದ್ಧಿ ವಿಧಾನಶಾಸ್ತ್ರಗಳು ಕಾರ್ಯ ನಿರ್ವಹಿಸುತ್ತವೆ. "ಬಳಕೆದಾರನು ಇದನ್ನು ಮಾಡಬಲ್ಲನೇ" ಅಥವಾ "ಈ ನಿರ್ದಿಷ್ಟ ಲಕ್ಷಣವು ಪರಿಣಾಮಕಾರಿಯಾಗಿ ಕೆಲಸ ಮಾಡುವುದೇ" ಎಂಬಂಥ ಪ್ರಶ್ನೆಗಳಿಗೆ ಉತ್ತರ ನೀಡುವ ಪ್ರವೃತ್ತಿಯನ್ನು ಕಾರ್ಯತ್ಮಕ ಪರೀಕ್ಷೆಗಳು ಹೊಂದಿರುತ್ತವೆ.
ದೋಷಗಳು ಮತ್ತು ವೈಫಲ್ಯತೆಗಳು
ಸಂಕೇತಿಸುವಿಕೆಯಲ್ಲಿನ ತಪ್ಪುಗಳಿಂದಲೇ ತಂತ್ರಾಂಶದ ಎಲ್ಲಾ ದೋಷಗಳೂ ಉಂಟಾಗುತ್ತವೆ ಎಂದೇನೂ ಅಲ್ಲ. ದುಬಾರಿ ಎಂದು ಪರಿಗಣಿಸಬಹುದಾದ ದೋಷಗಳ ಒಂದು ಸಾಮಾನ್ಯ ಮೂಲವು ಅಂತರಗಳ ಅವಶ್ಯಕತೆಯಿಂದ, ಉದಾಹರಣೆಗೆ ಗುರುತಿಸಲ್ಪಡದ ಅವಶ್ಯಕತೆಗಳಿಂದ, ಉಂಟಾಗುತ್ತದೆ; ಕಾರ್ಯಸೂಚಿ ವಿನ್ಯಾಸಕನು ಕರ್ತವ್ಯಲೋಪದ ತಪ್ಪುಗಳನ್ನು ಎಸಗಲು ಇದು ಕಾರಣವಾಗುತ್ತದೆ. ಪರೀಕ್ಷಣೀಯತೆ, ಆರೋಹ್ಯತೆ (ಪ್ರಮಾಣವೃದ್ಧಿ ಸಾಮರ್ಥ್ಯ), ಸಮರ್ಥನೀಯತೆ, ಉಪಯುಕ್ತತೆ, ಕಾರ್ಯಕ್ಷಮತೆ, ಮತ್ತು ಭದ್ರತೆಯಂಥ ಕಾರ್ಯತ್ಮಕವಲ್ಲದ ಅವಶ್ಯಕತೆಗಳು, ಅವಶ್ಯಕತೆಗಳ ಅಂತರಗಳ ಒಂದು ಸಾಮಾನ್ಯ ಮೂಲವಾಗಿದೆ.
ಈ ಕೆಳಕಂಡ ಪ್ರಕ್ರಿಯೆಗಳ ಮೂಲಕ ತಂತ್ರಾಂಶ ದೋಷಗಳು ಸಂಭವಿಸುತ್ತವೆ. ಕಾರ್ಯಸೂಚಿಯ ಸಂಯೋಜಕನೋರ್ವನು ಒಂದು ತಪ್ಪನ್ನು (ಪ್ರಮಾದ) ಎಸಗಿದಾಗ, ಅದು ತಂತ್ರಾಂಶದ ಮೂಲ ಸಂಕೇತದಲ್ಲಿನ ಒಂದು ದೋಷಕ್ಕೆ (ನ್ಯೂನತೆ, ಕೊರತೆ) ಕಾರಣವಾಗುತ್ತದೆ. ಒಂದು ವೇಳೆ ಈ ದೋಷವನ್ನು ಕಾರ್ಯಗತಗೊಳಿಸಿದ್ದೇ ಆದಲ್ಲಿ, ನಿರ್ದಿಷ್ಟ ಸನ್ನಿವೇಶಗಳಲ್ಲಿ ಯಂತ್ರ ವ್ಯವಸ್ಥೆಯು ತಪ್ಪು ಫಲಿತಾಂಶಗಳನ್ನು ಉಂಟುಮಾಡಿ, ವೈಫಲ್ಯತೆಯೊಂದಕ್ಕೆ ಕಾರಣವಾಗುತ್ತದೆ. ಎಲ್ಲಾ ದೋಷಗಳೂ ಅವಶ್ಯವಾಗಿ ವೈಫಲ್ಯತೆಗಳಲ್ಲಿ ಪರ್ಯವಸಾನಗೊಳ್ಳುತ್ತವೆ ಎಂದೇನೂ ಇಲ್ಲ. ಉದಾಹರಣೆಗೆ, ಜಡ ಸಂಕೇತದಲ್ಲಿನ ದೋಷಗಳು ಎಂದಿಗೂ ವೈಫಲ್ಯತೆಗಳನ್ನು ಉಂಟುಮಾಡುವುದಿಲ್ಲ. ಪರಿಸರವು ಬದಲಾಯಿಸಲ್ಪಟ್ಟಾಗ ದೋಷವೊಂದು ಒಂದು ವೈಫಲ್ಯತೆಯಾಗಿ ಬದಲಾಗಬಲ್ಲದು. ಒಂದು ಹೊಸ ಯಂತ್ರಾಂಶದ ವೇದಿಕೆಯ ಮೇಲೆ ತಂತ್ರಾಂಶವು ಚಾಲಿಸಲ್ಪಡುತ್ತಿರುವುದು, ಮೂಲ ದತ್ತಾಂಶದಲ್ಲಿನ ಮಾರ್ಪಾಡುಗಳು ಅಥವಾ ವಿಭಿನ್ನ ತಂತ್ರಾಂಶದೊಂದಿಗೆ ಪರಸ್ಪರ ಕಾರ್ಯನಿರ್ವಹಿಸುವಿಕೆ ಇವು ಪರಿಸರದಲ್ಲಿನ ಈ ಬದಲಾವಣೆಗಳ ಉದಾಹರಣೆಗಳಲ್ಲಿ ಸೇರಿವೆ. ಏಕೈಕ ದೋಷವೊಂದು ಒಂದು ವ್ಯಾಪಕ ಶ್ರೇಣಿಯ ವೈಫಲ್ಯತೆಯ ಲಕ್ಷಣಗಳಿಗೆ ಕಾರಣವಾಗಬಹುದು.
ದೋಷಗಳನ್ನು ಮುಂಚಿತವಾಗಿ ಕಂಡುಹಿಡಿಯುವುದು
ದೋಷವೊಂದನ್ನು ಆದಷ್ಟು ಬೇಗ ಕಂಡುಕೊಂಡಲ್ಲಿ ಅದನ್ನು ದುರಸ್ತಿಮಾಡುವುದು ಅತ್ಯಂತ ಸುಲಭ ಎಂಬುದು ಸಾಮಾನ್ಯವಾಗಿ ನಂಬಲ್ಪಟ್ಟಿರುವ ಅಂಶವಾಗಿದೆ. ದೋಷವು ಯಾವ ಘಟ್ಟದಲ್ಲಿ ಕಂಡುಹಿಡಿಯಲ್ಪಟ್ಟಿತು ಎಂಬುದನ್ನು ಅವಲಂಬಿಸಿ, ದೋಷವನ್ನು ದುರಸ್ತಿಮಾಡುವುದರ ವೆಚ್ಚವನ್ನು ಈ ಕೆಳಕಂಡ ಕೋಷ್ಟಕವು ತೋರಿಸುತ್ತದೆ. ಉದಾಹರಣೆಗೆ, ಒಂದು ವೇಳೆ ಅವಶ್ಯಕತೆಗಳಲ್ಲಿನ ಸಮಸ್ಯೆಯೊಂದು ಬಿಡುಗಡೆಯ-ನಂತರವಷ್ಟೇ ಕಂಡುಬಂದಲ್ಲಿ, ಅವಶ್ಯಕತೆಗಳ ಅವಲೋಕನದಿಂದ ಒಂದು ವೇಳೆ ಅದಾಗಲೇ ಕಂಡುಬಂದಿದ್ದರೆ ಆಗುತ್ತಿದ್ದ ವೆಚ್ಚಗಳಿಗಿಂತ, ಅದನ್ನು ದುರಸ್ತಿಮಾಡಲೆಂದು 10–100 ಪಟ್ಟು ಹೆಚ್ಚು ವೆಚ್ಚವಾಗುತ್ತದೆ.
ಹೊಂದಾಣಿಕೆ
ತಂತ್ರಾಂಶವು ತೋರಿಸುವ ಹೊಂದಾಣಿಕೆಯ ಒಂದು ಕೊರತೆಯು ಅದರ ವೈಫಲ್ಯತೆಯ (ವಾಸ್ತವವಾದ ಅಥವಾ ಗ್ರಹಿಸಲ್ಪಟ್ಟ) ಒಂದು ಸಾಮಾನ್ಯ ಕಾರಣವಾಗಿದೆ; ಅಂದರೆ, ಇತರ ಅನ್ವಯಿಕೆ ತಂತ್ರಾಂಶ, ಕಾರ್ಯಾಚರಣಾ ವ್ಯವಸ್ಥೆಗಳು (ಅಥವಾ ಕಾರ್ಯಾಚರಣಾ ವ್ಯವಸ್ಥೆಯ ಆವೃತ್ತಿಗಳು, ಇವು ಹಳೆಯದು ಅಥವಾ ಹೊಸದು ಆಗಿರಬಹುದು), ಅಥವಾ ಮೂಲಕ್ಕಿಂತ ಮಹತ್ತರವಾಗಿ ಭಿನ್ನವಾಗಿರುವ ಉದ್ದಿಷ್ಟ ಪರಿಸರಗಳೊಂದಿಗೆ (ಅಂದರೆ, ಡೆಸ್ಕ್‌ಟಾಪ್‌ ಒಂದರ ಮೇಲೆ ಚಾಲಿಸಲ್ಪಡಬೇಕು ಎಂದು ಆಶಿಸಲ್ಪಟ್ಟಿದ್ದರೂ, ಈಗ ಒಂದು ವೆಬ್‌‌ ಅನ್ವಯಿಕೆಯಾಗಿ ಮಾರ್ಪಡಬೇಕಾಗಿರುವುದು ಅಗತ್ಯವಾಗಿರುವ ಮತ್ತು ಒಂದು ವೆಬ್‌‌ ಬ್ರೌಸರ್‌‌ನಲ್ಲಿ ಅಭಿವ್ಯಕ್ತಗೊಳ್ಳಬೇಕಾಗಿರುವ ಒಂದು ಅಂತ್ಯದ ಅಥವಾ GUI ಅನ್ವಯಿಕೆಯಂಥದು) ಹೊಂದಾಣಿಕೆಯಾಗುವಲ್ಲಿ ತಂತ್ರಾಂಶವು ತೋರಿಸುವ ಕೊರತೆಯು ಅದರ ವೈಫಲ್ಯತೆಯ ಒಂದು ಸಾಮಾನ್ಯ ಕಾರಣವಾಗಿರುತ್ತದೆ. ಉದಾಹರಣೆಗೆ, ಹಿಮ್ಮುಖದ ಹೊಂದಾಣಿಕೆಯ ಕೊರತೆಯೊಂದರ ನಿದರ್ಶನದಲ್ಲಿ ಇದು ಸಂಭವಿಸಲು ಸಾಧ್ಯವಿದೆ. ಏಕೆಂದರೆ, ಉದ್ದಿಷ್ಟ ಪರಿಸರದ ವಿನೂತನ ಆವೃತ್ತಿಯ ಮೇಲೆ ಮಾತ್ರವೇ ಕಾರ್ಯಸೂಚಿಯ ಸಂಯೋಜಕರು ತಂತ್ರಾಂಶವನ್ನು ಅಭಿವೃದ್ಧಿಪಡಿಸುತ್ತಾರೆ ಮತ್ತು ಪರೀಕ್ಷಿಸುತ್ತಾರೆ; ಇಂಥದೊಂದು ವಿನೂತನ ಆವೃತ್ತಿಯನ್ನು ಎಲ್ಲಾ ಬಳಕೆದಾರರೂ ಉಪಯೋಗಿಸುತ್ತಿರದೇ ಇರಬಹುದು. ಇದು ಆಶಿಸದ ಪರಿಣಾಮವನ್ನು ಉಂಟುಮಾಡುತ್ತದೆ. ಅಂದರೆ, ಉದ್ದಿಷ್ಟ ಪರಿಸರದ ಹಿಂದಿನ ಆವೃತ್ತಿಗಳ ಮೇಲೆ, ಅಥವಾ ಉದ್ದಿಷ್ಟ ಪರಿಸರದ ಹಿಂದಿನ ಆವೃತ್ತಿಗಳು ಬಳಸಲ್ಪಡುವಲ್ಲಿ ಸಮರ್ಥವಾಗಿದ್ದ ಹಳತಾದ ಯಂತ್ರಾಂಶದ ಮೇಲೆ ವಿನೂತನ ಕೃತಿಯು ಕಾರ್ಯನಿರ್ವಹಿಸದಿರಬಹುದು. ಕೆಲವೊಮ್ಮೆ, ಕಾರ್ಯಾಚರಣಾ ವ್ಯವಸ್ಥೆಯ ಕಾರ್ಯತ್ಮಕತೆಯನ್ನು ಒಂದು ಪ್ರತ್ಯೇಕ ಕಾರ್ಯಸೂಚಿಯ ಮೂಲಮಾನ ಅಥವಾ ಸಂಗ್ರಹಾಗಾರವಾಗಿ ಪೂರ್ವನಿಯಾಮಕವಾಗಿ ಬೇರ್ಪಡಿಸುವ ಮೂಲಕ ಇಂಥ ಸಮಸ್ಯೆಗಳನ್ನು ದುರಸ್ತಿಮಾಡಬಹುದು.
ಪ್ರದಾನ ಸಂಯೋಜನೆಗಳು ಮತ್ತು ಪೂರ್ವಭಾವಿ ಸ್ಥಿತಿಗತಿಗಳು
ತಂತ್ರಾಂಶ ಪರೀಕ್ಷೆಯೊಂದಿಗಿನ ಒಂದು ಅತ್ಯಂತ ಮೂಲಭೂತವಾದ ಸಮಸ್ಯೆಯೆಂದರೆ, ಪ್ರದಾನಗಳು ಮತ್ತು ಪೂರ್ವಭಾವಿ ಸ್ಥಿತಿಗತಿಗಳ (ಆರಂಭಿಕ ಸ್ಥಿತಿಗತಿ) ಎಲ್ಲಾ ಸಂಯೋಜನೆಗಳ ಅಡಿಯಲ್ಲಿ ಪರೀಕ್ಷೆಯನ್ನು ಕೈಗೊಳ್ಳುವುದು ಕಾರ್ಯಸಾಧ್ಯವಲ್ಲ, ಒಂದು ಸರಳ ಉತ್ಪನ್ನದೊಂದಿಗೂ ಸಹ ಇದು ಸಾಧ್ಯವಿಲ್ಲ. ಅಂದರೆ, ತಂತ್ರಾಂಶ ಉತ್ಪನ್ನವೊಂದರಲ್ಲಿನ ದೋಷಗಳ ಸಂಖ್ಯೆಗಳು ಅತ್ಯಂತ ದೊಡ್ಡದಾಗಿರಲು ಸಾಧ್ಯವಿದೆ ಮತ್ತು ವಿರಳವಾಗಿ ಸಂಭವಿಸುವ ದೋಷಗಳನ್ನು ಪರೀಕ್ಷಾ ಹಂತದಲ್ಲಿ ಕಂಡುಹಿಡಿಯುವುದು ಕಷ್ಟಕರ ಎಂಬುದು ಇದರರ್ಥ. ಹೆಚ್ಚು ಅರ್ಥಪೂರ್ಣವಾಗಿ ಹೇಳುವುದಾದರೆ, ಗುಣಮಟ್ಟದ ಕಾರ್ಯತ್ಮಕವಲ್ಲದ ಆಯಾಮಗಳಾದ (ಅದು ಹೇಗೆ ಕಾರ್ಯನಿರ್ವಹಿಸಬೇಕು ಎಂದು ಭಾವಿಸಲ್ಪಡುವುದಕ್ಕೆ ಪ್ರತಿಯಾಗಿ ಅದು ಹೇಗೆ ಇರಬೇಕು  ಎಂದು ಭಾವಿಸಲ್ಪಡುವುದು) ಉಪಯುಕ್ತತೆ, ಆರೋಹ್ಯತೆ (ಪ್ರಮಾಣವೃದ್ಧಿ ಸಾಮರ್ಥ್ಯ), ಕಾರ್ಯಕ್ಷಮತೆ, ಹೊಂದಾಣಿಕೆ, ವಿಶ್ವಾಸಾರ್ಹತೆ ಮೊದಲಾದವುಗಳು ಹೆಚ್ಚಿನ ರೀತಿಯಲ್ಲಿ ವಸ್ತುನಿಷ್ಠವಾಗಿರಲು ಸಾಧ್ಯವಿದೆ; ಇದು ಓರ್ವನಿಗೆ ಸಾಕಷ್ಟಿರುವ ಮೌಲ್ಯವನ್ನು ರೂಪಿಸುವ, ಮತ್ತೋರ್ವನಿಗೆ ಅಸಹನೀಯವಾಗಿರಬಹುದಾದ ಅಂಶವಾಗಿದೆ.
ಸ್ಥಾಯೀ ಪರೀಕ್ಷೆಗೆ ಪ್ರತಿಯಾಗಿ ಚಲನಶೀಲ ಪರೀಕ್ಷೆ
ತಂತ್ರಾಂಶ ಪರೀಕ್ಷೆಗೆ ಸಂಬಂಧಿಸಿದಂತೆ ಅನೇಕ ವಿಧಾನಗಳು ಅಸ್ತಿತ್ವದಲ್ಲಿವೆ. ಅವಲೋಕನಗಳು, ಪರಿಗಣನೆಗಳು, ಅಥವಾ ಪರಿಶೀಲನೆಗಳು ಸ್ಥಾಯೀ ಪರೀಕ್ಷೆ ಎಂಬುದಾಗಿ ಪರಿಗಣಿಸಲ್ಪಟ್ಟರೆ, ಪರೀಕ್ಷಾ ಪ್ರಕರಣಗಳ ಒಂದು ನಿರ್ದಿಷ್ಟ ಸಜ್ಜಿಕೆಯೊಂದಿಗಿನ ಕಾರ್ಯಸೂಚಿತ ಸಂಕೇತವನ್ನು ವಾಸ್ತವವಾಗಿ ಕಾರ್ಯಗತಗೊಳಿಸುವುದನ್ನು ಚಲನಶೀಲ ಪರೀಕ್ಷೆ ಎಂಬುದಾಗಿ ಉಲ್ಲೇಖಿಸಲಾಗುತ್ತದೆ. ಸ್ಥಾಯೀ ಪರೀಕ್ಷೆಯನ್ನು ಬಿಟ್ಟುಬಿಡಬಹುದಾಗಿರುತ್ತದೆ (ಮತ್ತು ದುರದೃಷ್ಟವಶಾತ್‌ ಅನೇಕವೇಳೆ ಬಳಕೆಯಲ್ಲಿದೆ). ಕಾರ್ಯಸೂಚಿಯು ಸ್ವತಃ ಮೊಟ್ಟಮೊದಲ ಬಾರಿಗೆ ಬಳಸಲ್ಪಟ್ಟಾಗ (ಇದನ್ನು ಪರೀಕ್ಷಾ ಘಟ್ಟದ ಆರಂಭ ಎಂಬುದಾಗಿ ಸಾಮಾನ್ಯವಾಗಿ ಪರಿಗಣಿಸಲಾಗುತ್ತದೆ) ಚಲನಶೀಲ ಪರೀಕ್ಷೆಯು ಸಂಭವಿಸುತ್ತದೆ. ಸಂಕೇತದ ನಿರ್ದಿಷ್ಟ ವಿಭಾಗಗಳನ್ನು (ಮೂಲಮಾನಗಳು ಅಥವಾ ಪ್ರತ್ಯೇಕವಾದ ಕಾರ್ಯಗಳು) ಪರೀಕ್ಷಿಸುವ ದೃಷ್ಟಿಯಿಂದ, ಕಾರ್ಯಸೂಚಿಯು 100% ಸಂಪೂರ್ಣವಾಗುವುದಕ್ಕೆ ಮುಂಚಿತವಾಗಿ ಚಲನಶೀಲ ಪರೀಕ್ಷೆಯು ಪ್ರಾರಂಭವಾಗಬಹುದಾಗಿದೆ. ಉಳಿಕೆಗಳು/ಚಾಲಕ ಭಾಗಗಳನ್ನು ಬಳಸುವುದು ಅಥವಾ ದೋಷಗಳನ್ನು ತೆಗೆದುಹಾಕುವ ಪರಿಸರವೊಂದರಿಂದ ನೆರವೇರಿಕೆಯನ್ನು ಕೈಗೊಳ್ಳುವುದು ಇದಕ್ಕೆ ಸಂಬಂಧಿಸಿದ ವಿಶಿಷ್ಟ ಕೌಶಲಗಳಾಗಿವೆ. ಉದಾಹರಣೆಗೆ, ಹರವುಹಾಳೆ (ಸ್ಪ್ರೆಡ್‌ಶೀಟ್‌) ಕಾರ್ಯಸೂಚಿಗಳು ತಮ್ಮದೇ ಆದ ಸ್ವಭಾವದ ಕಾರಣದಿಂದಾಗಿ, ಪ್ರಭಾವ ಬೀರುವ ರೀತಿಯಲ್ಲಿ ("ಹಾರಾಡುತ್ತ") ಒಂದು ದೊಡ್ಡದಾದ ವ್ಯಾಪ್ತಿಗೆ ಪರೀಕ್ಷಿಸಲ್ಪಡುತ್ತವೆ ಹಾಗೂ ಪ್ರತಿ ಲೆಕ್ಕಾಚಾರ ಅಥವಾ ಪಠ್ಯದ ಕುಶಲ ಬಳಕೆಯ ನಂತರ ಫಲಿತಾಂಶಗಳು ತಕ್ಷಣದಲ್ಲಿ ಪ್ರದರ್ಶಿಸಲ್ಪಡುತ್ತವೆ.
ತಂತ್ರಾಂಶ ಪರಿಶೀಲನೆ ಮತ್ತು ಕ್ರಮಬದ್ಧಗೊಳಿಸುವಿಕೆ
ಪರಿಶೀಲನೆ ಮತ್ತು ಕ್ರಮಬದ್ಧಗೊಳಿಸುವಿಕೆಯೊಂದಿಗಿನ ಸಹಯೋಗದಲ್ಲಿ ತಂತ್ರಾಂಶ ಪರೀಕ್ಷೆಯನ್ನು ಬಳಸಲಾಗುತ್ತದೆ:
ಪರಿಶೀಲನೆ ಮತ್ತು ಕ್ರಮಬದ್ಧಗೊಳಿಸುವಿಕೆ ಎಂಬ ಶಬ್ದಗಳನ್ನು ಉದ್ಯಮದಲ್ಲಿ ಸಾಮಾನ್ಯವಾಗಿ ವಿನಿಮಯಸಾಧ್ಯವಾಗಿ ಬಳಸಲಾಗುತ್ತದೆ; ಈ ಎರಡು ಶಬ್ದಗಳು ತಪ್ಪಾಗಿ ವ್ಯಾಖ್ಯಾನಿಸಲ್ಪಟ್ಟಿರುವುದನ್ನೂ ಸಹ ನಾವು ಸಾಮಾನ್ಯವಾಗಿ ಕಾಣಬಹುದಾಗಿದೆ. ತಂತ್ರಾಂಶ ಎಂಜಿನಿಯರಿಂಗ್‌ ಪರಿಭಾಷೆಗೆ ಸಂಬಂಧಿಸಿದಂತಿರುವ IEEEನ ಪ್ರಮಾಣಕ ಶಬ್ದಸಂಗ್ರಹದ ಅನುಸಾರ:
ತಂತ್ರಾಂಶ ಪರೀಕ್ಷಾ ತಂಡ
ತಂತ್ರಾಂಶ ಪರೀಕ್ಷೆಯನ್ನು ತಂತ್ರಾಂಶ ಪರೀಕ್ಷಕರ ವತಿಯಿಂದ ನಡೆಸಬಹುದಾಗಿರುತ್ತದೆ. 1980ರ ದಶಕದವರೆಗೂ "ತಂತ್ರಾಂಶ ಪರೀಕ್ಷಕ" ಎಂಬ ಶಬ್ದವನ್ನು ಸಾರ್ವತ್ರಿಕವಾಗಿ ಬಳಸಲಾಗುತ್ತಿತ್ತಾದರೂ, ನಂತರದ ಅವಧಿಯಲ್ಲಿ ಇದನ್ನೂ ಸಹ ಒಂದು ಪ್ರತ್ಯೇಕ ವೃತ್ತಿಯಾಗಿ ನೋಡುವ ಪರಿಪಾಠವು ಶುರುವಾಯಿತು. ತಂತ್ರಾಂಶ ಪರೀಕ್ಷೆಯಲ್ಲಿನ ಅವಧಿಗಳು ಮತ್ತು ವಿಭಿನ್ನ ಗುರಿಗಳಿಗೆ ಸಂಬಂಧಿಸಿದಂತೆ ವಿಭಿನ್ನ ಪಾತ್ರಗಳು ಅಸ್ತಿತ್ವವನ್ನು ಕಂಡುಕೊಂಡಿವೆ. ಅವುಗಳೆಂದರೆ: ವ್ಯವಸ್ಥಾಪಕ, ಪರೀಕ್ಷಾ ಮುಖ್ಯಸ್ಥ , ಪರೀಕ್ಷಾ ವಿನ್ಯಾಸಕ , ಪರೀಕ್ಷಕ , ಸ್ವಯಂಚಾಲನೆಯ ಅಭಿವರ್ಧಕ , ಮತ್ತು ಪರೀಕ್ಷಾ ಕಾರ್ಯನಿರ್ವಾಹಕ.
ತಂತ್ರಾಂಶದ ಗುಣಮಟ್ಟದ ಖಾತರಿ (ಸಾಫ್ಟ್‌‌ವೇರ್‌‌ ಕ್ವಾಲಿಟಿ ಅಶ್ಯೂರೆನ್ಸ್‌‌-SQA)
ತಂತ್ರಾಂಶ ಪರೀಕ್ಷೆಯು ವಿವಾದಾತ್ಮಕವಾಗಿದ್ದರೂ ಸಹ, ತಂತ್ರಾಂಶದ ಗುಣಮಟ್ಟದ ಖಾತರಿ (SQA) ಪ್ರಕ್ರಿಯೆಯ ಒಂದು ಪ್ರಮುಖ ಭಾಗವಾಗಿ ಅದನ್ನು ಪರಿಗಣಿಸಬಹುದಾಗಿದೆ. SQAಯಲ್ಲಿ, ತಂತ್ರಾಂಶ ಸಂಸ್ಕರಣದ ಪರಿಣತರು ಮತ್ತು ಶ್ರಾವಕರು, ತಂತ್ರಾಂಶ ಮತ್ತು ಅದರ ಅಭಿವೃದ್ಧಿಯ ಕುರಿತಾದ ಒಂದು ವಿಶಾಲವಾದ ನೋಟವನ್ನು ಕಾಣಲು ಅವಕಾಶವಿರುತ್ತದೆ. ವಿತರಿಸಲ್ಪಟ್ಟ ತಂತ್ರಾಂಶದಲ್ಲಿ ಕಂಡುಬರಬಹುದಾದ, ನ್ಯೂನತೆಯ ಪ್ರಮಾಣ (ಡಿಫೆಕ್ಟ್‌ ರೇಟ್‌) ಎಂದು ಕರೆಯಲ್ಪಡುವ ದೋಷಗಳ ಮೊತ್ತವನ್ನು ತಗ್ಗಿಸುವ ಸಲುವಾಗಿ, ಅವರು ತಂತ್ರಾಂಶ ಎಂಜಿನಿಯರಿಂಗ್‌ ಪ್ರಕ್ರಿಯೆಯನ್ನೇ ಪರೀಕ್ಷಿಸುತ್ತಾರೆ ಮತ್ತು ಬದಲಿಸುತ್ತಾರೆ.
SQAನೊಂದಿಗೆ ನಿಕಟ ಕೊಂಡಿಗಳು ಅಸ್ತಿತ್ವದಲ್ಲಿವೆಯಾದರೂ, ಪರೀಕ್ಷಾ ವಿಭಾಗಗಳು ಅನೇಕ ವೇಳೆ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುತ್ತವೆ ಮತ್ತು ಕೆಲವೊಂದು ಕಂಪನಿಗಳಲ್ಲಿ ಯಾವುದೇ ತೆರನಾದ SQA ಚಟುವಟಿಕೆಯು ಇಲ್ಲದಿರಲೂ ಸಾಧ್ಯವಿದೆ.
ತಂತ್ರಾಂಶ ಪರೀಕ್ಷೆ ಎಂಬುದು ತಂತ್ರಾಂಶದಲ್ಲಿನ ದೋಷಗಳನ್ನು ಪತ್ತೆಹಚ್ಚಲೆಂಬ ಉದ್ದೇಶದೊಂದಿಗೆ ಕೈಗೊಳ್ಳಲಾಗುವ ಒಂದು ಕಾರ್ಯಭಾರವಾಗಿದ್ದು, ಇದನ್ನು ನೆರವೇರಿಸುವುದಕ್ಕಾಗಿ ಕಂಪ್ಯೂಟರ್‌ ಕಾರ್ಯಸೂಚಿಯ ನಿರೀಕ್ಷಿಸಲ್ಪಟ್ಟ ಫಲಿತಾಂಶಗಳನ್ನು ದತ್ತಮಾಹಿತಿಗಳ ಒಂದು ನಿರ್ದಿಷ್ಟ ಸಜ್ಜಿಕೆಗೆ ಮೀಸಲಾದ ಅದರ ವಾಸ್ತವಿಕ ಫಲಿತಾಂಶಗಳೊಂದಿಗೆ ಹೋಲಿಸಿ ವ್ಯತ್ಯಾಸವನ್ನು ಎತ್ತಿತೋರಿಸಲಾಗುತ್ತದೆ. ಇದಕ್ಕೆ ತದ್ವಿರುದ್ಧವಾಗಿ, QA (ಗುಣಮಟ್ಟ ಖಾತರಿ) ಎಂಬುದು ಕಾರ್ಯನೀತಿಗಳು ಮತ್ತು ಕ್ರಮವಿಧಾನಗಳ ಅನುಷ್ಠಾನವಾಗಿದ್ದು, ಮೊದಲ ಸ್ಥಳದಲ್ಲಿಯೇ ದೋಷಗಳು ಸಂಭವಿಸದಂತೆ ತಡೆಗಟ್ಟುವ ಉದ್ದೇಶದಿಂದ ಅದನ್ನು ಕೈಗೊಳ್ಳಲಾಗುತ್ತದೆ.
ಪೆಟ್ಟಿಗೆಯ ವಿಧಾನ
ತಂತ್ರಾಂಶ ಪರೀಕ್ಷಾ ವಿಧಾನಗಳನ್ನು ಬಿಳಿ-ಪೆಟ್ಟಿಗೆ ಪರೀಕ್ಷೆ ಮತ್ತು ಕಪ್ಪು-ಪೆಟ್ಟಿಗೆ ಪರೀಕ್ಷೆ ಎಂಬುದಾಗಿ ಸಾಂಪ್ರದಾಯಿಕವಾಗಿ ವಿಭಾಗಿಸಲಾಗಿದೆ. ಪರೀಕ್ಷಾ ಎಂಜಿನಿಯರ್‌ ಓರ್ವನು ಪರೀಕ್ಷಾ ಪ್ರಕರಣಗಳನ್ನು ವಿನ್ಯಾಸಗೊಳಿಸುವಾಗ ತಳೆಯುವ ನಿಲುವನ್ನು ವಿವರಿಸಲೆಂದು ಈ ಎರಡು ವಿಧಾನಗಳನ್ನು ಬಳಸಲಾಗುತ್ತದೆ.
ಬಿಳಿ-ಪೆಟ್ಟಿಗೆ ಪರೀಕ್ಷೆ
ಆಂತರಿಕ ದತ್ತಾಂಶ ರಚನೆಗಳು ಮತ್ತು ಗಣನೆ ಪದ್ಧತಿಗಳಷ್ಟೇ ಅಲ್ಲದೇ ಇವನ್ನು ಅನುಷ್ಠಾನಗೊಳಿಸುವ ಸಂಕೇತದೊಂದಿಗೆ ಪರೀಕ್ಷಕನು ಸಂಪರ್ಕ ಸಾಧಿಸಿದಾಗ ಅದು ಬಿಳಿ ಪೆಟ್ಟಿಗೆ ಪರೀಕ್ಷೆ ಎನಿಸಿಕೊಳ್ಳುತ್ತದೆ.
ಒಂದು ಶೇಕಡಾವಾರು ಸ್ವರೂಪದಲ್ಲಿ ಅಳೆಯಲ್ಪಡುವ ಸಂಕೇತ ವ್ಯಾಪ್ತಿಯ ಅಳತೆಯೊಂದನ್ನು ಅವೆರಡೂ ಹಿಂದಿರುಗಿಸುತ್ತವೆ.
ಕಪ್ಪು-ಪೆಟ್ಟಿಗೆ ಪರೀಕ್ಷೆ
ಕಪ್ಪು-ಪೆಟ್ಟಿಗೆ ಪರೀಕ್ಷೆಯು ಆಂತರಿಕ ಅನುಷ್ಠಾನದ ಯಾವುದೇ ಅರಿವಿಲ್ಲದೆಯೇ ತಂತ್ರಾಂಶವನ್ನು ಒಂದು "ಕಪ್ಪು-ಪೆಟ್ಟಿಗೆ" ಎಂಬುದಾಗಿ ಪರಿಗಣಿಸುತ್ತದೆ. ಕಪ್ಪು-ಪೆಟ್ಟಿಗೆ ಪರೀಕ್ಷಾ ವಿಧಾನಗಳಲ್ಲಿ ಇವೆಲ್ಲವೂ ಸೇರಿವೆ: ಸಮಾನಸ್ಥಿತಿಯ ಪ್ರತ್ಯೇಕಿಸುವಿಕೆ, ಎಲ್ಲೆಗೆರೆಯ ಮೌಲ್ಯ ವಿಶ್ಲೇಷಣೆ, ಎಲ್ಲಾ-ಜೋಡಿಗಳ ಪರೀಕ್ಷೆ, ಜಾಳು ಪರೀಕ್ಷೆ, ಮಾದರಿ-ಆಧರಿತ ಪರೀಕ್ಷೆ, ಪತ್ತೆಹಚ್ಚಲು ಸಾಧ್ಯವಿರುವಿಕೆಯ ಜಾಲ, ಪರಿಶೋಧನಾತ್ಮಕ ಪರೀಕ್ಷೆ ಮತ್ತು ನಿರ್ದಿಷ್ಟ ವಿವರಣೆ-ಆಧರಿತ ಪರೀಕ್ಷೆ.
ಆದ್ದರಿಂದ, ಕಪ್ಪು-ಪೆಟ್ಟಿಗೆ ಪರೀಕ್ಷೆಯು ಒಂದೆಡೆ "ಒಂದು ಸಂಬಂಧಿಸಿರದ ಅಭಿಪ್ರಾಯ"ದ ಪ್ರಯೋಜನವನ್ನು ಹೊಂದಿದ್ದರೆ, ಮತ್ತೊಂದೆಡೆ "ಕುರುಡಾಗಿ ಪರಿಶೋಧಿಸುವುದರ" ಅನನುಕೂಲತೆಯನ್ನು ಹೊಂದಿದೆ.
ಬೂದು-ಪೆಟ್ಟಿಗೆ ಪರೀಕ್ಷೆ
ಬೂದು-ಪೆಟ್ಟಿಗೆ ಪರೀಕ್ಷೆ ಯು (Grey box testing) (ಅಮೆರಿಕನ್ನರ ಕಾಗುಣಿತ: gray box testing ) ಪರೀಕ್ಷಾ ಪ್ರಕರಣಗಳನ್ನು ವಿನ್ಯಾಸಗೊಳಿಸುವುದರ ಉದ್ದೇಶಗಳಿಗೆ ಸಂಬಂಧಿಸಿದಂತಿರುವ ಆಂತರಿಕ ದತ್ತಾಂಶ ರಚನೆಗಳು ಮತ್ತು ಗಣನೆಯ ಪದ್ಧತಿಗಳ ಅರಿವನ್ನು ಹೊಂದುವುದನ್ನು ಒಳಗೊಳ್ಳುತ್ತದೆ; ಆದರೆ ಪರೀಕ್ಷೆಯು ಬಳಕೆದಾರನ ಮಟ್ಟದಲ್ಲಿ ಅಥವಾ ಕಪ್ಪು-ಪೆಟ್ಟಿಗೆ ಮಟ್ಟದಲ್ಲಿ ನಡೆಯುತ್ತದೆ. ಪ್ರದಾನ ದತ್ತಾಂಶದ ಕುಶಲಬಳಕೆ ಮಾಡುವಿಕೆ ಮತ್ತು ಫಲಿತ ಮಾಹಿತಿಯ ಫಾರ್ಮ್ಯಾಟ್‌ ಮಾಡುವಿಕೆಯಂಥ ಪ್ರಕ್ರಿಯೆಗಳು ಬೂದು-ಪೆಟ್ಟಿಗೆಯಾಗಿ ಅರ್ಹತೆ ಪಡೆಯುವುದಿಲ್ಲ; ಏಕೆಂದರೆ ಪ್ರದಾನ ದತ್ತಾಂಶ ಮತ್ತು ಫಲಿತ ಮಾಹಿತಿಗಳು ಪರೀಕ್ಷೆ ಒಳಪಟ್ಟಿರುವ ವ್ಯವಸ್ಥೆ ಎಂಬುದಾಗಿ ನಾವು ಕರೆಯುತ್ತಿರುವ "ಕಪ್ಪು-ಪೆಟ್ಟಿಗೆ"ಯಿಂದ ನಿಚ್ಚಳವಾಗಿ ಹೊರಗಡೆ ಇರುತ್ತವೆ. ಎರಡು ವಿಭಿನ್ನ ಅಭಿವರ್ಧಕರಿಂದ ಬರೆಯಲ್ಪಟ್ಟ ಸಂಕೇತದ ಎರಡು ಮೂಲಮಾನಗಳ ನಡುವೆ ಸಮಗ್ರೀಕರಣ ಪರೀಕ್ಷೆಯನ್ನು ನಡೆಸುವಾಗ ಈ ವೈಲಕ್ಷಣ್ಯವು ನಿರ್ದಿಷ್ಟವಾಗಿ ಪ್ರಮುಖವಾಗಿದ್ದು, ಇಲ್ಲಿ ಕೇವಲ ಇಂಟರ್‌ಫೇಸ್‌ಗಳು ಪರೀಕ್ಷೆಗಾಗಿ ಒಡ್ಡಿಕೊಂಡಿರುತ್ತವೆ. ಆದಾಗ್ಯೂ, ದತ್ತಾಂಶ ಭಂಡಾರವೊಂದರ ಮಾರ್ಪಡಿಸುವಿಕೆಯು ಬೂದು-ಪೆಟ್ಟಿಗೆಯಾಗಿ ಅರ್ಹತೆ ಪಡೆಯುತ್ತದೆ; ಏಕೆಂದರೆ ಪರೀಕ್ಷೆಗೆ ಒಳಪಟ್ಟಿರುವ ಯಂತ್ರ ವ್ಯವಸ್ಥೆಯ ಹೊರಗಡೆಯಿರುವ ದತ್ತಾಂಶವನ್ನು ಬದಲಾಯಿಸಲು ಬಳಕೆದಾರನು ಸಾಮಾನ್ಯವಾಗಿ ಅಸಮರ್ಥನಾಗಿರುತ್ತಾನೆ. ಉದಾಹರಣೆಯಾಗಿ ಹೇಳುವುದಾದರೆ, ಎಲ್ಲೆಗೆರೆ ಮೌಲ್ಯಗಳು ಅಥವಾ ತಪ್ಪು ಸಂದೇಶಗಳನ್ನು ನಿರ್ಣಯಿಸಲೆಂದು ಬೂದು-ಪೆಟ್ಟಿಗೆ ಪರೀಕ್ಷೆಯು ಹಿಮ್ಮೊಗದ ಎಂಜಿನಿಯರಿಂಗ್‌ ಸೌಲಭ್ಯವನ್ನೂ ಒಳಗೊಂಡಿರುವ ಸಾಧ್ಯತೆಯಿರುತ್ತದೆ.
ಘಟಕದ ಪರೀಕ್ಷೆ
ಸಾಮಾನ್ಯವಾಗಿ ಕಾರ್ಯನಿರ್ವಹಣೆಯ ಮಟ್ಟದಲ್ಲಿನ ಸಂಕೇತದ ನಿರ್ದಿಷ್ಟ ವಿಭಾಗವೊಂದರ ಕಾರ್ಯತ್ಮಕತೆಯನ್ನು ಪರಿಶೀಲಿಸುವ ಪರೀಕ್ಷೆಗಳಿಗೆ ಘಟಕ ಪರೀಕ್ಷೆ ಎಂಬುದಾಗಿ ಉಲ್ಲೇಖಿಸುತ್ತದೆ. ವಸ್ತು-ಉದ್ದೇಶಿತ ಪರಿಸರವೊಂದರಲ್ಲಿ ಇದು ಸಾಮಾನ್ಯವಾಗಿ ವರ್ಗ ಮಟ್ಟದಲ್ಲಿ ನಡೆಯುತ್ತದೆ, ಮತ್ತು ಕನಿಷ್ಟತಮವಾದ ಘಟಕ ಪರೀಕ್ಷೆಗಳು ನಿರ್ಮಾತೃಗಳು ಮತ್ತು ನಾಶಕರನ್ನು ಒಳಗೊಂಡಿರುತ್ತವೆ.
ನಿರ್ದಿಷ್ಟ ಚಟುವಟಿಕೆಯು ನಿರೀಕ್ಷಿಸಲ್ಪಟ್ಟಂತೆಯೇ ಕಾರ್ಯನಿರತವಾಗಿದೆ ಎಂಬುದನ್ನು ಖಾತ್ರಿಪಡಿಸಲು ಅಭಿವರ್ಧಕರು ಸಂಕೇತದ (ಬಿಳಿ-ಪೆಟ್ಟಿಗೆ ಶೈಲಿ) ಕುರಿತಾಗಿ ಕಾರ್ಯನಿರ್ವಹಿಸುತ್ತಾರಾದ್ದರಿಂದ, ಈ ಬಗೆಯ ಪರೀಕ್ಷೆಗಳು ಅಭಿವರ್ಧಕರಿಂದ ಸಾಮಾನ್ಯವಾಗಿ ಬರೆಯಲ್ಪಟ್ಟಿರುತ್ತವೆ. ಇಕ್ಕಟ್ಟು ಪ್ರಕರಣಗಳು ಅಥವಾ ಸಂಕೇತದಲ್ಲಿನ ಇತರ ಶಾಖೆಗಳನ್ನು ಸೆರೆಹಿಡಿಯಲೆಂದು, ಒಂದು ಚಟುವಟಿಕೆಯು ಅನೇಕ ಪರೀಕ್ಷೆಗಳನ್ನು ಹೊಂದಿರಲು ಸಾಧ್ಯವಿದೆ. ತಂತ್ರಾಂಶದ ತುಣುಕೊಂದರ ಕಾರ್ಯತ್ಮಕತೆಯನ್ನು ಘಟಕ ಪರೀಕ್ಷೆಯೊಂದೇ ಪರಿಶೀಲಿಸಲಾರದಾದರೂ, ತಂತ್ರಾಂಶವು ಬಳಸುವ ನಿರ್ಮಾಣ ಘಟಕಗಳು ಪರಸ್ಪರ ಸ್ವತಂತ್ರವಾಗಿ ಕಾರ್ಯನಿರ್ವಹಿಸುತ್ತವೆ ಎಂಬುದನ್ನು ಖಾತ್ರಿಪಡಿಸಲು ಅದನ್ನು ಬಳಸಲಾಗುತ್ತದೆ.
ಘಟಕ ಪರೀಕ್ಷೆಯನ್ನು ಅಂಗಭಾಗದ ಪರೀಕ್ಷೆ ಎಂಬುದಾಗಿಯೂ ಕರೆಯಲಾಗುತ್ತದೆ.
ಸಮಗ್ರೀಕರಣ ಪರೀಕ್ಷೆ
ತಂತ್ರಾಂಶ ವಿನ್ಯಾಸವೊಂದಕ್ಕೆ ಪ್ರತಿಯಾಗಿ ಅಂಗಭಾಗಗಳ ನಡುವಿನ ಇಂಟರ್‌ಫೇಸ್‌ಗಳನ್ನು ಪರಿಶೀಲಿಸಲು ಬಯಸುವ ತಂತ್ರಾಂಶ ಪರೀಕ್ಷೆಯ ಯಾವುದೇ ಬಗೆಯು ಸಮಗ್ರೀಕರಣ ಪರೀಕ್ಷೆ ಎನಿಸಿಕೊಳ್ಳುತ್ತದೆ. ತಂತ್ರಾಂಶದ ಅಂಗಭಾಗಗಳು ಒಂದು ಪುನರುಕ್ತಿ ರೂಪದ ವಿಧಾನದಲ್ಲಿ ಅಥವಾ ಎಲ್ಲಾ ಒಟ್ಟಾಗಿ ("ಬಿಗ್‌‌ ಬ್ಯಾಂಗ್‌") ಸಂಯೋಜಿಸಲ್ಪಟ್ಟಿರಬಹುದು. ಇಂಟರ್‌ಫೇಸ್‌ ಸಮಸ್ಯೆಗಳು ಹೆಚ್ಚು ಕ್ಷಿಪ್ರವಾಗಿ ಸ್ಥಳೀಕರಿಸಲ್ಪಡಲು ಮತ್ತು ದುರಸ್ತಿಮಾಡಲ್ಪಡಲು ಪುನರುಕ್ತಿ ರೂಪದ ವಿಧಾನವು ಅನುವುಮಾಡಿಕೊಡುತ್ತದೆಯಾದ್ದರಿಂದ, ಈ ವಿಧಾನವು ಒಂದು ಉತ್ತಮವಾದ ಪರಿಪಾಠ ಎಂಬುದಾಗಿ ಸಾಮಾನ್ಯವಾಗಿ ಪರಿಗಣಿಸಲ್ಪಟ್ಟಿದೆ.
ಇಂಟರ್‌ಫೇಸ್‌ಗಳಲ್ಲಿನ ದೋಷಗಳನ್ನು ಮತ್ತು ಸಂಯೋಜಿಸಲ್ಪಟ್ಟ ಅಂಗಭಾಗಗಳ (ಮೂಲಮಾನಗಳ) ನಡುವಿನ ಪರಸ್ಪರ ಕ್ರಿಯೆಯನ್ನು ಬಹಿರಂಗಪಡಿಸುವ ನಿಟ್ಟಿನಲ್ಲಿ ಸಮಗ್ರೀಕರಣ ಪರೀಕ್ಷೆಯು ಕಾರ್ಯನಿರ್ವಹಿಸುತ್ತದೆ. ರಚನೆಯ ವಿನ್ಯಾಸದ ಅಂಶಗಳಿಗೆ ಸಂಬಂಧಪಟ್ಟಿರುವ ಪರೀಕ್ಷಿಸಲ್ಪಟ್ಟ ತಂತ್ರಾಂಶದ ಅಂಗಭಾಗಗಳ ಕ್ರಮತಃ ದೊಡ್ಡದಾದ ಗುಂಪುಗಳು, ತಂತ್ರಾಂಶವು ಒಂದು ವ್ಯವಸ್ಥೆಯಾಗಿ ಕಾರ್ಯನಿರ್ವಹಿಸುವವರೆಗೂ ಸಂಯೋಜಿಸಲ್ಪಡುತ್ತವೆ ಮತ್ತು ಪರೀಕ್ಷಿಸಲ್ಪಡುತ್ತವೆ.
ಯಂತ್ರ ವ್ಯವಸ್ಥೆಯ ಪರೀಕ್ಷೆ
ಸಂಪೂರ್ಣವಾಗಿ ಸಂಯೋಜಿಸಲ್ಪಟ್ಟಿರುವ ಯಂತ್ರ ವ್ಯವಸ್ಥೆಯೊಂದು ತನ್ನ ಅವಶ್ಯಕತೆಗಳನ್ನು ಈಡೇರಿಸುತ್ತದೆಯೇ ಎಂಬುದನ್ನು ಪರಿಶೀಲಿಸಲು ಯಂತ್ರ ವ್ಯವಸ್ಥೆಯ ಪರೀಕ್ಷೆಯು ಅದನ್ನು ಪರೀಕ್ಷಿಸುತ್ತದೆ.
ನಿವರ್ತನ ಪರೀಕ್ಷೆ
ಸಂಕೇತದಲ್ಲಿನ ಒಂದು ಪ್ರಮುಖ ಬದಲಾವಣೆಯು ಸಂಭವಿಸಿದ ನಂತರ ದೋಷಗಳನ್ನು ಕಂಡುಹಿಡಿಯುವುದರ ಕುರಿತಾಗಿ ನಿವರ್ತನ ಪರೀಕ್ಷೆ ಯು ಗಮನ ಹರಿಸುತ್ತದೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಮರುಕಳಿಸಿರುವ ತಂತ್ರಾಂಶ ನಿವರ್ತನಗಳು, ಅಥವಾ ಹಳೆಯ ದೋಷಗಳನ್ನು ಬಹಿರಂಗಪಡಿಸಲು ಇದು ಬಯಸುತ್ತದೆ. ಹಿಂದೆ ಸರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದ ತಂತ್ರಾಂಶದ ಕಾರ್ಯತ್ಮಕತೆಯು ಆಶಿಸಲ್ಪಟ್ಟಂತೆ ಕಾರ್ಯನಿರ್ವಹಿಸುವುದನ್ನು ನಿಲ್ಲಿಸಿದಾಗ ಇಂಥ ನಿವರ್ತನಗಳು ಸಂಭವಿಸುತ್ತವೆ. ವಿಶಿಷ್ಟವೆಂಬಂತೆ, ತಂತ್ರಾಂಶದ ಹೊಸದಾಗಿ ಅಭಿವೃದ್ಧಿಪಡಿಸಲ್ಪಟ್ಟ ಭಾಗವು ಹಿಂದೆ ಅಸ್ತಿತ್ವದಲ್ಲಿದ್ದ ಸಂಕೇತದೊಂದಿಗೆ ಘರ್ಷಿಸಿದಾಗ, ಕಾರ್ಯಸೂಚಿಯ ಬದಲಾವಣೆಗಳ ಒಂದು ಆಶಿಸದ ಪರಿಣಾಮವಾಗಿ ನಿವರ್ತನಗಳು ಸಂಭವಿಸುತ್ತವೆ. ಹಿಂದೆ ಚಾಲಿಸಲಾದ ಪರೀಕ್ಷೆಗಳ ಮರು-ಚಾಲಿಸುವಿಕೆ ಮತ್ತು ಹಿಂದೆ ದುರಸ್ತಿಮಾಡಲ್ಪಟ್ಟ ದೋಷಗಳು ಮತ್ತೆ-ಹೊರಹೊಮ್ಮಿವೆಯೇ ಇಲ್ಲವೇ ಎಂಬುದರ ತಪಾಸಿಸುವಿಕೆಗಳು ನಿವರ್ತನ ಪರೀಕ್ಷೆಯ ಸಾಮಾನ್ಯ ವಿಧಾನಗಳಲ್ಲಿ ಸೇರಿವೆ. ಬಿಡುಗಡೆ ಪ್ರಕ್ರಿಯೆಯಲ್ಲಿನ ಹಂತ ಮತ್ತು ಸೇರಿಸಲಾದ ಲಕ್ಷಣಗಳ ಅಪಾಯದ ಮೇಲೆ ಪರೀಕ್ಷೆಯ ಆಳವು ಅವಲಂಬಿತವಾಗಿರುತ್ತದೆ. ಬಿಡುಗಡೆಯಲ್ಲಿ ತಡವಾಗಿ ಸೇರಿಸಲ್ಪಟ್ಟ ಬದಲಾವಣೆಗಳಿಗೆ ಸಂಬಂಧಿಸಿದಂತೆ ಅವು ಸಂಪೂರ್ಣವಾಗಿರಬಹುದು ಅಥವಾ ಅಪಾಯಕಾರಿ ಎಂಬುದಾಗಿ ಪರಿಗಣಿಸಲ್ಪಡಬಹುದು; ಅಂದರೆ ಇದು ಅತ್ಯಂತ ಮೇಲು ಮೇಲಿನ ಅಪಾಯದ ಸ್ವರೂಪದಲ್ಲಿದ್ದು, ಒಂದು ವೇಳೆ ಬದಲಾವಣೆಗಳು ಬಿಡುಗಡೆಯ ಆರಂಭಿಕ ಹಂತದಲ್ಲಿದ್ದರೆ ಅಥವಾ ಕಡಿಮೆ ಅಪಾಯದಿಂದ ಕೂಡಿರುವಂಥವು ಎಂದು ಪರಿಗಣಿಸಲ್ಪಟ್ಟರೆ, ಪ್ರತಿ ಲಕ್ಷಣದ ಮೇಲಿನ ಸಕಾರಾತ್ಮಕ ಪರೀಕ್ಷೆಗಳನ್ನು ಅದು ಒಳಗೊಂಡಿರುತ್ತದೆ.
ಅಂಗೀಕಾರದ ಪರೀಕ್ಷೆ
ಅಂಗೀಕಾರ ಪರೀಕ್ಷೆಯು ಈ ಕೆಳಗಿನ ಎರಡು ಅಂಶಗಳ ಪೈಕಿ ಒಂದಾಗಿರಬಹುದು:
ಆಲ್ಫಾ ಪರೀಕ್ಷೆ
ಆಲ್ಫಾ ಪರೀಕ್ಷೆ ಎಂಬುದು ತಂತ್ರಾಂಶದ ಅಭಿವರ್ಧಕರ ತಾಣದಲ್ಲಿ ಸಂಭಾವ್ಯ ಬಳಕೆದಾರರು/ಗ್ರಾಹಕರಿಂದ ಅಥವಾ ಸ್ವತಂತ್ರ ಪರೀಕ್ಷಾ ತಂಡದಿಂದ ನಿರ್ವಹಿಸಲ್ಪಡುವ, ಅನುಕರಿಸಲ್ಪಟ್ಟ ಅಥವಾ ವಾಸ್ತವಿಕವಾದ ಕಾರ್ಯಾತ್ಮಕ ಪರೀಕ್ಷೆಯಾಗಿದೆ. ತಂತ್ರಾಂಶವು ಬೀಟಾ ಪರೀಕ್ಷೆಗೆ ಒಳಪಡುವುದಕ್ಕೆ ಮುಂಚಿತವಾಗಿ, ಆಂತರಿಕ ಅಂಗೀಕಾರ ಪರೀಕ್ಷೆಯ ಒಂದು ಸ್ವರೂಪವಾಗಿ, ಆದೇಶಕ್ಕನುಗುಣವಾಗಿ ರೂಪಿಸಿರದ ತಂತ್ರಾಂಶಕ್ಕೆ ಸಂಬಂಧಿಸಿದಂತೆ ಆಲ್ಫಾ ಪರೀಕ್ಷೆಯನ್ನು ಅನೇಕವೇಳೆ ಬಳಸಿಕೊಳ್ಳಲಾಗುತ್ತದೆ.
ಬೀಟಾ ಪರೀಕ್ಷೆ
ಬೀಟಾ ಪರೀಕ್ಷೆ ಯು ಆಲ್ಫಾ ಪರೀಕ್ಷೆಯ ನಂತರ ಬರುತ್ತದೆ. ಬೀಟಾ ಆವೃತ್ತಿಗಳು ಎಂಬುದಾಗಿ ಕರೆಯಲ್ಪಡುವ ತಂತ್ರಾಂಶದ ಆವೃತ್ತಿಗಳು, ಕಾರ್ಯಸೂಚಿ ನಿರ್ವಹಣಾ ತಂಡದ ಆಚೆಯಿರುವ ಒಂದು ಸೀಮಿತ ಶ್ರೋತೃವರ್ಗಕ್ಕೆ ಬಿಡುಗಡೆ ಮಾಡಲ್ಪಡುತ್ತವೆ. ಜನರ ಸಮೂಹಕ್ಕೆ ತಂತ್ರಾಂಶವನ್ನು ಬಿಡುಗಡೆ ಮಾಡಲಾಗುವುದರಿಂದ, ಉತ್ಪನ್ನವು ಕೆಲವೇ ನ್ಯೂನತೆಗಳನ್ನು ಅಥವಾ ದೋಷಗಳನ್ನು ಹೊಂದಿದೆ ಎಂಬುದನ್ನು ಮುಂದಿನ ಪರೀಕ್ಷೆಯು ಖಾತ್ರಿಪಡಿಸಲು ಸಾಧ್ಯವಾಗುತ್ತದೆ. ಪರಿಣಾಮ ಮಾಹಿತಿಯ (ಫೀಡ್‌ಬ್ಯಾಕ್‌‌) ಕ್ಷೇತ್ರವು ಗರಿಷ್ಟತಮ ಸಂಖ್ಯೆಯ ಭವಿಷ್ಯದ ಬಳಕೆದಾರರಿಗೆ ಹೆಚ್ಚಿನ ಮಟ್ಟದಲ್ಲಿ ತಲುಪುವಂತಾಗಲೆಂದು, ಕೆಲವೊಮ್ಮೆ ಬೀಟಾ ಆವೃತ್ತಿಗಳನ್ನು ಸಾರ್ವಜನಿಕರಿಗೆ ಮುಕ್ತವಾಗಿ ಲಭ್ಯವಾಗುವಂತೆ ಮಾಡಲಾಗುತ್ತದೆ.
ಕಾರ್ಯತ್ಮಕವಲ್ಲದ ಪರೀಕ್ಷೆ
ತಂತ್ರಾಂಶದ ಕಾರ್ಯತ್ಮಕವಲ್ಲದ ಮಗ್ಗುಲುಗಳನ್ನು ಪರೀಕ್ಷಿಸುವುದಕ್ಕಾಗಿ ವಿಶೇಷ ವಿಧಾನಗಳು ಅಸ್ತಿತ್ವದಲ್ಲಿವೆ. ತಂತ್ರಾಂಶದ ಸರಿಯಾದ ಕಾರ್ಯಾಚರಣೆಯನ್ನು (ಸರಿಯಾದ ಕಾರ್ಯಾಚರಣೆ ಎಂದರೆ, ವಿನ್ಯಾಸದ ಅವಶ್ಯಕತೆಗಳಲ್ಲಿ ವಿಶದೀಕರಿಸಲ್ಪಟ್ಟ ನಿರೀಕ್ಷಿತ ವರ್ತನೆಯನ್ನು ಇದು ಹೊಂದಿಸುತ್ತದೆ ಎಂದರ್ಥ) ಪ್ರಮಾಣೀಕರಿಸುವ ಅಥವಾ ನೆಲೆಗೊಳಿಸುವ ಕಾರ್ಯತ್ಮಕ ಪರೀಕ್ಷೆಗೆ ಪ್ರತಿಯಾಗಿ ಕಾರ್ಯತ್ಮಕವಲ್ಲದ ಪರೀಕ್ಷೆಯು ಕಾರ್ಯನಿರ್ವಹಿಸುತ್ತದೆ; ಅಂದರೆ, ಅಸಿಂಧುವಾದ ಅಥವಾ ಅನಿರೀಕ್ಷಿತವಾದ ದತ್ತಮಾಹಿತಿಗಳನ್ನು ತಂತ್ರಾಂಶವು ಸ್ವೀಕರಿಸಿದಾಗಲೂ, ತಂತ್ರಾಂಶವು ಸೂಕ್ತವಾಗಿ ಕಾರ್ಯನಿರ್ವಹಿಸುತ್ತದೆಯೇ ಎಂಬುದನ್ನು ಕಾರ್ಯತ್ಮಕವಲ್ಲದ ಪರೀಕ್ಷೆಯು ಪರಿಶೀಲಿಸುತ್ತದೆ. ಜಾಳಾಗಿಸುವಿಕೆಯ ಸ್ವರೂಪದಲ್ಲಿ ಕೈಗೊಳ್ಳಲಾಗುವ ತಂತ್ರಾಂಶದ ದೋಷದ ಒಳಹೊಗಿಸುವಿಕೆಯು, ಕಾರ್ಯತ್ಮಕವಲ್ಲದ ಪರೀಕ್ಷೆಯ ಒಂದು ಉದಾಹರಣೆಯಾಗಿದೆ. ಕಾರ್ಯತ್ಮಕವಲ್ಲದ ಪರೀಕ್ಷೆಯು, ಅದರಲ್ಲೂ ವಿಶೇಷವಾಗಿ ತಂತ್ರಾಂಶಕ್ಕೆ ಸಂಬಂಧಿಸಿದಂತಿರುವ ಈ ಪರೀಕ್ಷೆಯು, ಪರೀಕ್ಷೆಗೆ ಒಳಪಟ್ಟಿರುವ ಸಾಧನವು ಅಸಿಂಧುವಾದ ಅಥವಾ ಅನಿರೀಕ್ಷಿತವಾದ ದತ್ತಮಾಹಿತಿಗಳನ್ನು ಸಹಿಸಿಕೊಳ್ಳಬಲ್ಲದೇ ಅಥವಾ ಇಲ್ಲವೇ ಎಂಬುದನ್ನು ಪ್ರಮಾಣೀಕರಿಸಲು ವಿನ್ಯಾಸಗೊಳಿಸಲ್ಪಟ್ಟಿರುತ್ತದೆ; ಇದರಿಂದಾಗಿ, ದತ್ತಮಾಹಿತಿಯನ್ನು ಕ್ರಮಬದ್ಧಗೊಳಿಸುವ ವಾಡಿಕೆಯ ಅನುಕ್ರಮಗಳ ಸಶಕ್ತತೆಯನ್ನು ಮಾತ್ರವೇ ಅಲ್ಲದೇ, ತಪ್ಪನ್ನು-ನಿಭಾಯಿಸುವ ವಾಡಿಕೆಯ ಅನುಕ್ರಮಗಳನ್ನೂ ಸಹ ಪ್ರಮಾಣೀಕರಿಸುವುದು ಸಾಧ್ಯವಾಗುತ್ತದೆ. ವಾಣಿಜ್ಯೋದ್ದೇಶದ ಹಲವಾರು ಕಾರ್ಯತ್ಮಕವಲ್ಲದ ಪರೀಕ್ಷಾ ಸಾಧನಗಳು ತಂತ್ರಾಂಶದ ದೋಷದ ಒಳಹೊಗಿಸುವಿಕೆಯ ಪುಟದಿಂದ ಸಂಪರ್ಕವನ್ನು ಹೊಂದಿರುತ್ತವೆ; ಕಾರ್ಯತ್ಮಕವಲ್ಲದ ಪರೀಕ್ಷೆಯನ್ನು ನಿರ್ವಹಿಸುವ, ಮುಕ್ತ-ಮೂಲದ ಮತ್ತು ಉಚಿತವಾದ ಹಲವಾರು ತಂತ್ರಾಂಶ ಸಾಧನಗಳೂ ಸಹ ಇಲ್ಲಿ ಲಭ್ಯವಿವೆ.